COD PR CIVILA (R) 01/07/2010
Articolul 132

Soluționarea excepției
(1)

Când în fața instanței de judecată se pune în discuție competența acesteia, din oficiu sau la cererea părților, ea este obligată să stabilească instanța judecătorească competentă ori, dacă este cazul, un alt organ cu activitate jurisdicțională competent.
(2)

Dacă instanța se declară competentă, va trece la judecarea pricinii. Încheierea poate fi atacată numai odată cu hotărârea pronunțată în cauză.
(3)

Dacă instanța se declară necompetentă, hotărârea nu este supusă niciunei căi de atac, dosarul fiind trimis de îndată instanței judecătorești competente sau, după caz, altui organ cu activitate jurisdicțională competent.
(4)

Dacă instanța se declară necompetentă și respinge cererea ca inadmisibilă întrucât este de competența unui organ fără activitate jurisdicțională sau ca nefiind de competența instanțelor române, hotărârea este supusă numai recursului la instanța ierarhic superioară.


COD PR CIVILA (R) 01/07/2010
Articolul 133

Conflictul de competență. Cazuri
Există conflict de competență:
1.

când două sau mai multe instanțe se declară deopotrivă competente să judece același proces;
 ...
2.

când două sau mai multe instanțe și-au declinat reciproc competența de a judeca același proces sau, în cazul declinărilor succesive, dacă ultima instanță învestită își declină la rândul său competența în favoarea uneia dintre instanțele care anterior s-au declarat necompetente.
 ...

 Notă
...

Decizie de admitere:
RIL nr. 4/2023
, publicată în Monitorul Oficial nr. 575 din 26 iunie 2023:
În interpretarea și aplicarea unitară a dispozițiilor
art. 129 alin. (2) pct. 2
,
art. 130 alin. (2)
,
art. 131 alin. (1)
,
art. 133
 și
136 din Codul de procedură civilă
, competența materială procesuală a instanței de control judiciar se va determina:
– cu respectarea specializării primei instanțe (complet/secție), care se va aplica în mod corespunzător și în calea de atac;
– în considerarea obiectului și naturii litigiului, astfel cum au fost acestea stabilite de instanța de fond, în cazul soluționării în prim grad de jurisdicție a litigiului de către o instanță care nu cuprinde structuri specializate (secții/completuri).


COD PR CIVILA (R) 01/07/2010
Articolul 134

Suspendarea procesului
Instanța înaintea căreia s-a ivit conflictul de competență va suspenda din oficiu judecata cauzei și va înainta dosarul instanței competente să soluționeze conflictul.


COD PR CIVILA (R) 01/07/2010
Articolul 135

Soluționarea conflictului de competență
(1)

Conflictul de competență ivit între două instanțe judecătorești se soluționează de instanța imediat superioară și comună instanțelor aflate în conflict.
(2)

Nu se poate crea conflict de competență cu Înalta Curte de Casație și Justiție. Hotărârea de declinare a competenței sau de stabilire a competenței pronunțată de Înalta Curte de Casație și Justiție este obligatorie pentru instanța de trimitere.
(3)

Conflictul de competență ivit între o instanță judecătorească și un alt organ cu activitate jurisdicțională se rezolvă de instanța judecătorească ierarhic superioară instanței în conflict.
(4)

Instanța competentă să judece conflictul va hotărî, în camera de consiliu, fără citarea părților, printr-o hotărâre definitivă.

 Notă
...

Decizie de admitere:
RIL nr. 8/2021
, publicată în Monitorul Oficial nr. 627 din 25 iunie 2021:
În interpretarea și aplicarea unitară a dispozițiilor
art. 135
 și
art. 136 din Codul de procedură civilă
, coroborate cu dispozițiile
art. 54 din Legea nr. 304/2004
 privind organizarea judiciară, republicată, cu modificările și completările ulterioare, stabilește următoarele:
Completul de judecată competent să soluționeze conflictul de competență ivit în calea de atac a apelului sau în calea de atac a recursului are compunerea prevăzută de lege pentru stadiul procesual al cauzei în care s-a ivit, cu excepția conflictelor date de lege în competența Înaltei Curți de Casație și Justiție, care se soluționează în complet de 3 judecători, conform
art. 31 alin. (2) din Legea nr. 304/2004
, sau în complet de 5 judecători, în cazul prevăzut de
art. 136 alin. (3) din Codul de procedură civilă
.


COD PR CIVILA (R) 01/07/2010
Articolul 136

Dispoziții speciale
(1)

Dispozițiile prezentei secțiuni privitoare la excepția de necompetență și la conflictul de competență se aplică prin asemănare și în cazul secțiilor specializate ale aceleiași instanțe judecătorești, care se pronunță prin încheiere.
(2)

Conflictul se va soluționa de secția instanței stabilite potrivit
art. 135
 corespunzătoare secției înaintea căreia s-a ivit conflictul.
(3)

Conflictul dintre două secții ale Înaltei Curți de Casație și Justiție se soluționează de Completul de 5 judecători.
(4)

Dispozițiile
alin. (1)-(3)
 se aplică în mod corespunzător și în cazul completelor specializate.

 Notă
...

Decizie de admitere:
RIL nr. 8/2021
, publicată în Monitorul Oficial nr. 627 din 25 iunie 2021:
În interpretarea și aplicarea unitară a dispozițiilor
art. 135
 și
art. 136 din Codul de procedură civilă
, coroborate cu dispozițiile
art. 54 din Legea nr. 304/2004
 privind organizarea judiciară, republicată, cu modificările și completările ulterioare, stabilește următoarele:
Completul de judecată competent să soluționeze conflictul de competență ivit în calea de atac a apelului sau în calea de atac a recursului are compunerea prevăzută de lege pentru stadiul procesual al cauzei în care s-a ivit, cu excepția conflictelor date de lege în competența Înaltei Curți de Casație și Justiție, care se soluționează în complet de 3 judecători, conform
art. 31 alin. (2) din Legea nr. 304/2004
, sau în complet de 5 judecători, în cazul prevăzut de
art. 136 alin. (3) din Codul de procedură civilă
.

 Notă
...

Decizie de admitere:
RIL nr. 4/2023
, publicată în Monitorul Oficial nr. 575 din 26 iunie 2023:
În interpretarea și aplicarea unitară a dispozițiilor
art. 129 alin. (2) pct. 2
,
art. 130 alin. (2)
,
art. 131 alin. (1)
,
art. 133
 și
136 din Codul de procedură civilă
, competența materială procesuală a instanței de control judiciar se va determina:
– cu respectarea specializării primei instanțe (complet/secție), care se va aplica în mod corespunzător și în calea de atac;
– în considerarea obiectului și naturii litigiului, astfel cum au fost acestea stabilite de instanța de fond, în cazul soluționării în prim grad de jurisdicție a litigiului de către o instanță care nu cuprinde structuri specializate (secții/completuri).


COD PR CIVILA (R) 01/07/2010
Articolul 137

Probele administrate în fața instanței necompetente
În cazul declarării necompetenței, dovezile administrate în fața instanței necompetente rămân câștigate judecății și instanța competentă învestită cu soluționarea cauzei nu va dispune refacerea lor decât pentru motive temeinice.

 +

Secțiunea a 2-a
 Litispendența și conexitatea


COD PR CIVILA (R) 01/07/2010
Articolul 138

Excepția litispendenței
(1)

Nimeni nu poate fi chemat în judecată pentru aceeași cauză, același obiect și de aceeași parte, înaintea mai multor instanțe competente sau chiar înaintea aceleiași instanțe, prin cereri distincte.
(2)

Excepția litispendenței poate fi invocată de părți sau de instanță din oficiu în orice stare a procesului în fața instanțelor de fond.
(3)

Când instanțele sunt de același grad, excepția se invocă înaintea instanței sesizate ulterior. Dacă excepția se admite, dosarul va fi trimis de îndată primei instanțe învestite.
(4)

Când instanțele sunt de grad diferit, excepția se invocă înaintea instanței de grad inferior. Dacă excepția se admite, dosarul va fi trimis de îndată instanței de fond mai înalte în grad.
(5)

Încheierea prin care s-a soluționat excepția poate fi atacată numai odată cu fondul.
(6)

Când unul dintre procese se judecă în recurs, iar celălalt înaintea instanțelor de fond, acestea din urmă sunt obligate să suspende judecata până la soluționarea recursului.
(7)

Dispozițiile
alin. (2)
,
(3)
 și
(5)
 se aplică în mod corespunzător și atunci când procesele identice se află pe rolul aceleiași instanțe.


COD PR CIVILA (R) 01/07/2010
Articolul 139

Excepția conexității
(1)

Pentru asigurarea unei bune judecăți, în primă instanță este posibilă conexarea mai multor procese în care sunt aceleași părți sau chiar împreună cu alte părți și al căror obiect și cauză au între ele o strânsă legătură.
(2)

Excepția conexității poate fi invocată de părți sau din oficiu cel mai târziu la primul termen de judecată înaintea instanței ulterior sesizate, care, prin încheiere, se va pronunța asupra excepției. Încheierea poate fi atacată numai odată cu fondul.
(3)

Dosarul va fi trimis instanței mai întâi învestite, în afară de cazul în care reclamantul și pârâtul cer trimiterea lui la una dintre celelalte instanțe. Dacă instanțele sunt de grad diferit, conexarea dosarelor se va face la instanța superioară în grad.
(4)

Când una dintre cereri este de competența exclusivă a unei instanțe, conexarea se face la acea instanță. Dispozițiile
art. 99 alin. (2)
 sunt aplicabile.
(5)

În orice stare a judecății procesele conexate pot fi disjunse și judecate separat, dacă numai unul dintre ele este în stare de judecată.

 +

Secțiunea a 3-a
 Strămutarea proceselor. Delegarea instanței


COD PR CIVILA (R) 01/07/2010
Articolul 140

Temeiul strămutării
(1)

Strămutarea procesului poate fi cerută pentru motive de bănuială legitimă sau de siguranță publică.
(2)

Bănuiala se consideră legitimă în cazurile în care există îndoială cu privire la imparțialitatea judecătorilor din cauza circumstanțelor procesului, calității părților ori unor relații conflictuale locale.
(3)

Constituie motiv de siguranță publică împrejurările excepționale care presupun că judecata procesului la instanța competentă ar putea conduce la tulburarea ordinii publice.


COD PR CIVILA (R) 01/07/2010
Articolul 141

Cererea de strămutare
(1)

Strămutarea pentru motiv de bănuială legitimă sau de siguranță publică se poate cere în orice fază a procesului.
(2)

Strămutarea pentru motiv de bănuială legitimă poate fi cerută de către partea interesată, iar cea întemeiată pe motiv de siguranță publică, numai de către procurorul general de la Parchetul de pe lângă Înalta Curte de Casație și Justiție.


COD PR CIVILA (R) 01/07/2010
Articolul 142

Instanța competentă
(1)

 Cererea de strămutare întemeiată pe motiv de bănuială legitimă este de competența curții de apel, dacă instanța de la care se cere strămutarea este o judecătorie sau un tribunal din circumscripția acesteia. Dacă strămutarea se cere de la curtea de apel, competența de soluționare revine Înaltei Curți de Casație și Justiție. În cazul cererilor de strămutare întemeiate pe motivul de bănuială legitimă vizând calitatea părții de judecător la o instanță din circumscripția curții de apel competente, precum și a celor vizând calitatea de parte a unei instanțe din circumscripția aceleiași curți, competența de soluționare revine Înaltei Curți de Casație și Justiție. Cererea de strămutare se depune la instanța competentă să o soluționeze, care va înștiința de îndată instanța de la care s-a cerut strămutarea despre formularea cererii de strămutare.

 (la 21-12-2018,
 Alineatul (1) din Articolul 142 , Sectiunea a 3-a , Capitolul IV , Titlul III , Cartea I a fost modificat de

 )

(2)

Cererea de strămutare întemeiată pe motive de siguranță publică este de competența Înaltei Curți de Casație și Justiție, care va înștiința, de îndată, despre depunerea cererii instanța de la care se cere strămutarea.
(3)

La primirea cererii de strămutare, instanța competentă să o soluționeze va putea să solicite dosarul cauzei.

 Notă
...

Decizie de admitere:
RIL nr. 10/2023
, publicată în Monitorul Oficial nr. 182 din 3 martie 2023:
În interpretarea și aplicarea unitară a dispozițiilor
art. 142
 și
144 din Codul de procedură civilă
, coroborate cu cele ale
art. 59 din Legea nr. 304/2022
 privind organizarea judiciară, stabilește că:
Cererea de strămutare, de competența curții de apel, a unui proces aflat în etapa apelului sau a recursului se soluționează în compunerea prevăzută de lege pentru stadiul procesual respectiv.


COD PR CIVILA (R) 01/07/2010
Articolul 143

Suspendarea judecării procesului
(1)

La solicitarea celui interesat, completul de judecată poate dispune, dacă este cazul, suspendarea judecării procesului, cu darea unei cauțiuni în cuantum de 1.000 lei. Pentru motive temeinice, suspendarea poate fi dispusă în aceleași condiții, fără citarea părților, chiar înainte de primul termen de judecată.
(2)

Încheierea asupra suspendării nu se motivează și nu este supusă niciunei căi de atac.
(3)

Măsura suspendării judecării procesului va fi comunicată de urgență instanței de la care s-a cerut strămutarea.


COD PR CIVILA (R) 01/07/2010
Articolul 144

Judecarea cererii
(1)

Cererea de strămutare se judecă de urgență, în camera de consiliu, cu citarea părților din proces.
(2)

 Încheierea asupra strămutării se dă fără motivare și este definitivă.

 (la 21-12-2018,
 Alineatul (2) din Articolul 144 , Sectiunea a 3-a , Capitolul IV , Titlul III , Cartea I a fost modificat de

 )

(3)

Instanța de la care s-a cerut strămutarea va fi încunoștințată, de îndată, despre admiterea sau respingerea cererii de strămutare.

 Notă
...

Decizie de admitere:
RIL nr. 10/2023
, publicată în Monitorul Oficial nr. 182 din 3 martie 2023:
În interpretarea și aplicarea unitară a dispozițiilor
art. 142
 și
144 din Codul de procedură civilă
, coroborate cu cele ale
art. 59 din Legea nr. 304/2022
 privind organizarea judiciară, stabilește că:
Cererea de strămutare, de competența curții de apel, a unui proces aflat în etapa apelului sau a recursului se soluționează în compunerea prevăzută de lege pentru stadiul procesual respectiv.


COD PR CIVILA (R) 01/07/2010
Articolul 145

Efectele admiterii cererii.
(1)

În caz de admitere a cererii de strămutare, curtea de apel trimite procesul spre judecată unei alte instanțe de același grad din circumscripția sa. Înalta Curte de Casație și Justiție va strămuta judecarea cauzei la una dintre instanțele judecătorești de același grad aflate în circumscripția oricăreia dintre curțile de apel învecinate cu curtea de apel în a cărei circumscripție se află instanța de la care se cere strămutarea.

 Notă
...

*) A se vedea
Decizia Curții Constituționale nr. 558/2014
, publicată în Monitorul Oficial al României, Partea I, nr. 897 din 10 decembrie 2014.

 Notă
...

*) Prin
DECIZIA CURȚII CONSTITUȚIONALE nr. 169 din 24 martie 2016
art. 142 alin. (1)
 teza întâi și ale
art. 145 alin. (1) teza întâi din Codul de procedură civilă
, stabilindu-se că respectivele dispoziții sunt constituționale în măsura în care motivul de bănuială legitimă nu se raportează la calitatea de parte a curții de apel în raza căreia funcționează instanța învestită cu judecarea litigiului.
Conform
art. 147 alin. (1) din CONSTITUȚIA ROMÂNIEI
În concluzie, în intervalul 9 mai 2016-23 iunie 2016, dispozițiile invocate mai sus au fost suspendate de drept, în măsura în care motivul de bănuială legitimă se raportează la calitatea de parte a curții de apel în raza căreia funcționează instanța învestită cu judecarea litigiului, încetându-și efectele juridice în data de 24 iunie 2016, întrucât legiuitorul nu a intervenit pentru modificarea prevederilor atacate.
(2)

Hotărârea va arăta în ce măsură actele îndeplinite de instanță înainte de strămutare urmează să fie păstrate. În cazul în care instanța de la care s-a dispus strămutarea a procedat între timp la judecarea procesului, hotărârea pronunțată este desființată de drept prin efectul admiterii cererii de strămutare.
(3)

Apelul sau, după caz, recursul împotriva hotărârii date de instanța la care s-a strămutat procesul sunt de competența instanțelor ierarhic superioare acesteia. În caz de admitere a apelului sau recursului, trimiterea spre rejudecare, atunci când legea o prevede, se va face la o instanță din circumscripția celei care a soluționat calea de atac.


COD PR CIVILA (R) 01/07/2010
Articolul 146

Formularea unei noi cereri de strămutare
(1)

Strămutarea procesului nu poate fi cerută din nou, în afară de cazul în care noua cerere se întemeiază pe împrejurări necunoscute la data soluționării cererii anterioare sau ivite după soluționarea acesteia.
(2)

Cererea de strămutare a cauzei introdusă cu nerespectarea prevederilor
alin. (1)
 este inadmisibilă dacă pricina se află pe rolul aceleiași instanțe.


COD PR CIVILA (R) 01/07/2010
Articolul 147

Delegarea instanței
Când, din cauza unor împrejurări excepționale, instanța competentă este împiedicată un timp mai îndelungat să funcționeze, Înalta Curte de Casație și Justiție, la cererea părții interesate, va desemna o altă instanță de același grad care să judece procesul.

 +

Titlul IV
 Actele de procedură

 +

Capitolul I
 Forma cererilor


COD PR CIVILA (R) 01/07/2010
Articolul 148

Condițiile generale
(1)

Orice cerere adresată instanțelor judecătorești trebuie să fie formulată în scris și să cuprindă indicarea instanței căreia îi este adresată, numele, prenumele, domiciliul sau reședința părților ori, după caz, denumirea și sediul lor, numele și prenumele, domiciliul sau reședința reprezentanților lor, dacă este cazul, obiectul, valoarea pretenției, dacă este cazul, motivele cererii, precum și semnătura. De asemenea, cererea va cuprinde, dacă este cazul, și adresa electronică sau coordonatele care au fost indicate în acest scop de părți, precum numărul de telefon, numărul de fax ori altele asemenea.
(2)

Cererile adresate, personal sau prin reprezentant, instanțelor judecătorești pot fi formulate și prin înscris în formă electronică, dacă sunt îndeplinite condițiile prevăzute de lege.
(3)

Dispozițiile
alin. (2)
 sunt aplicabile în mod corespunzător și în cazul în care prezentul cod prevede condiția formei scrise a susținerilor, apărărilor sau a concluziilor părților ori a altor acte de procedură adresate instanțelor judecătorești.
(4)

În cazurile anume prevăzute de lege, cererile făcute în ședință, la orice instanță, se pot formula și oral, făcându-se mențiune despre aceasta în încheiere.
(5)

Dacă din orice motive, cererea nu poate fi semnată la termenul când a fost depusă sau, după caz, la primul termen ce urmează, judecătorul va stabili identitatea părții prin unul dintre mijloacele prevăzute de lege, îi va citi conținutul cererii și îi va lua consimțământul cu privire la aceasta. Despre toate acestea se va face mențiune în încheiere.
(6)

Cererile adresate instanțelor judecătorești se timbrează, dacă legea nu prevede altfel.


COD PR CIVILA (R) 01/07/2010
Articolul 149

Numărul de exemplare
(1)

Când cererea urmează a fi comunicată, ea se va face în atâtea exemplare câte sunt necesare pentru comunicare, în afară de cazurile în care părțile au un reprezentant comun sau partea figurează în mai multe calități juridice, când se va face într-un singur exemplar. În toate cazurile este necesar și un exemplar pentru instanță.
(2)

Dispozițiile
alin. (1)
 sunt aplicabile în mod corespunzător și în cazul prevăzut la
art. 148 alin. (4)
, grefierul de ședință fiind ținut să întocmească din oficiu copiile de pe încheiere necesare pentru comunicare.
(3)

Dacă obligația prevăzută la
alin. (1)
 nu este îndeplinită, instanța va putea îndeplini din oficiu sau va putea pune în sarcina oricăreia dintre părți îndeplinirea acestei obligații, pe cheltuiala părții care avea această obligație.
(4)

În cazul în care cererea a fost comunicată, potrivit legii, prin fax sau prin poștă electronică, grefierul de ședință este ținut să întocmească din oficiu copii de pe cerere, pe cheltuiala părții care avea această obligație. Dispozițiile
art. 154 alin. (6)
 rămân aplicabile.


COD PR CIVILA (R) 01/07/2010
Articolul 150

Înscrisurile anexate
(1)

La fiecare exemplar al cererii se vor alătura copii de pe înscrisurile de care partea înțelege a se folosi în proces.
(2)

Copiile vor fi certificate de parte pentru conformitate cu originalul. Dacă copiile sunt transmise în format electronic, partea le va putea conforma cu originalul, prin aplicarea semnăturii electronice.

 (la 14-12-2025,
 Alineatul (2) , Articolul 150 , Capitolul I , Titlul IV , Cartea I a fost modificat de

 )

(3)

Se vor putea depune în copie numai părțile din înscris referitoare la proces, urmând ca instanța să ordone, dacă va fi nevoie, înfățișarea înscrisului în întregime.
(4)

Când înscrisurile sunt redactate într-o limbă străină, ele se depun în copie certificată, însoțite de traducerea legalizată efectuată de un traducător autorizat. În cazul în care nu există un traducător autorizat pentru limba în care sunt redactate înscrisurile în cauză, se pot folosi traducerile realizate de persoane de încredere cunoscătoare ale respectivei limbi, în condițiile legii speciale.
(5)

Dispozițiile
art. 149
 se aplică în mod corespunzător.


COD PR CIVILA (R) 01/07/2010
Articolul 151

Cererea formulată prin reprezentant
(1)

Când cererea este făcută prin mandatar, se va alătura procura în original sau în copie legalizată.
(2)

Avocatul și consilierul juridic vor depune împuternicirea lor, potrivit legii.
(3)

Reprezentantul legal va alătura o copie legalizată de pe înscrisul doveditor al calității sale.
(4)

Reprezentanții persoanelor juridice de drept privat vor depune, în copie, un extras din registrul public în care este menționată împuternicirea lor.
(5)

Organul de conducere sau, după caz, reprezentantul desemnat al unei asociații, societăți ori alte entități fără personalitate juridică, înființată potrivit legii, va anexa, în copie legalizată, extrasul din actul care atestă dreptul său de reprezentare în justiție.


COD PR CIVILA (R) 01/07/2010
Articolul 152

Cererea greșit denumită
Cererea de chemare în judecată sau pentru exercitarea unei căi de atac este valabil făcută chiar dacă poartă o denumire greșită.

 +

Capitolul II
 Citarea și comunicarea actelor de procedură


COD PR CIVILA (R) 01/07/2010
Articolul 153

Obligația de a cita părțile
(1)

Instanța poate hotărî asupra unei cereri numai dacă părțile au fost citate ori s-au prezentat, personal sau prin reprezentant, în afară de cazurile în care prin lege se dispune altfel.
(2)

Instanța va amâna judecarea și va dispune să se facă citarea ori de câte ori constată că partea care lipsește nu a fost citată cu respectarea cerințelor prevăzute de lege, sub sancțiunea nulității.


COD PR CIVILA (R) 01/07/2010
Articolul 154

Organe competente și modalități de comunicare
(1)

Comunicarea citațiilor și a tuturor actelor de procedură se va face, din oficiu, prin agenții procedurali ai instanței sau prin orice alt salariat al acesteia, precum și prin agenți ori salariați ai altor instanțe, în ale căror circumscripții se află cel căruia i se comunică actul.

 Notă
...

Decizie de admitere:
HP nr. 75/2022
, publicată în Monitorul Oficial nr. 182 din 3 martie 2023:
Efectuarea procedurii de citare, în conformitate cu dispozițiile
art. 154 alin. (6) din Codul de procedură civilă
, dacă partea a solicitat și a indicat datele corespunzătoare în acest scop, constituie o modalitate principală de comunicare a actelor de procedură, fără a fi condiționată de efectuarea procedurii în format letric, conform dispozițiilor
art. 154 alin. (1)
 din același act normativ.
Actul de citare a părții în proces, într-o altă modalitate decât cea invocată prin cererea adresată instanței, este lovit de nulitate în temeiul dispozițiilor
art. 175 alin. (1) din Codul de procedură civilă
, dacă prin nerespectarea modalității de comunicare a actului de procedură s-a adus părții o vătămare care nu poate fi înlăturată decât prin desființarea acestuia, fără a fi condiționată de utilizarea procedurii înscrierii în fals, în temeiul dispozițiilor
art. 163 alin. (5)
 și
art. 164 alin. (4) din Codul de procedură civilă
.
(2)

Comunicarea se face în plic închis, la care se alătură dovada de înmânare/procesul-verbal și înștiințarea prevăzute la
art. 163
. Plicul va purta mențiunea "PENTRU JUSTIȚIE. A SE ÎNMÂNA CU PRIORITATE".
(3)

Instanța solicitată, când i se cere să îndeplinească procedura de comunicare pentru altă instanță, este obligată să ia de îndată măsurile necesare, potrivit legii, și să trimită instanței solicitante dovezile de îndeplinire a procedurii.
(4)

 În cazul în care comunicarea potrivit
alin. (1)
 nu este posibilă, aceasta se va face prin poștă, cu scrisoare recomandată, cu confirmare de primire, în plic închis, la care se atașează dovada de primire/procesul-verbal și înștiințarea prevăzute la
art. 163
.

 (la 21-12-2018,
 Alineatul (4) din Articolul 154 , Capitolul II , Titlul IV , Cartea I a fost modificat de

 )

(5)

La cererea părții interesate și pe cheltuiala sa, comunicarea actelor de procedură se va putea face în mod nemijlocit prin executori judecătorești, care vor fi ținuți să îndeplinească formalitățile procedurale prevăzute în prezentul capitol, sau prin servicii de curierat rapid, în acest din urmă caz dispozițiile
alin. (4)
 fiind aplicabile în mod corespunzător.
(6)

 Comunicarea citațiilor și a altor acte de procedură se poate face de grefa instanței și prin telefax, poștă electronică sau prin alte mijloace ce asigură transmiterea textului actului și confirmarea primirii acestuia, dacă partea a indicat instanței datele corespunzătoare în acest scop. Comunicarea actelor de procedură va fi însoțită de semnătura electronică calificată sau semnătura electronică avansată bazată pe un certificat pentru semnătură electronică emis de o autoritate sau o instituție publică din România, care va înlocui ștampila instanței și semnătura grefierului de ședință din mențiunile obligatorii ale citației.

 (la 08-10-2024,
 Alineatul (6) , Articolul 154 , Capitolul II , Titlul IV , Cartea I a fost modificat de

 )

 Notă
...

Decizie de admitere:
HP nr. 75/2022
, publicată în Monitorul Oficial nr. 182 din 3 martie 2023:
Efectuarea procedurii de citare, în conformitate cu dispozițiile
art. 154 alin. (6) din Codul de procedură civilă
, dacă partea a solicitat și a indicat datele corespunzătoare în acest scop, constituie o modalitate principală de comunicare a actelor de procedură, fără a fi condiționată de efectuarea procedurii în format letric, conform dispozițiilor
art. 154 alin. (1)
 din același act normativ.
Actul de citare a părții în proces, într-o altă modalitate decât cea invocată prin cererea adresată instanței, este lovit de nulitate în temeiul dispozițiilor
art. 175 alin. (1) din Codul de procedură civilă
, dacă prin nerespectarea modalității de comunicare a actului de procedură s-a adus părții o vătămare care nu poate fi înlăturată decât prin desființarea acestuia, fără a fi condiționată de utilizarea procedurii înscrierii în fals, în temeiul dispozițiilor
art. 163 alin. (5)
 și
art. 164 alin. (4) din Codul de procedură civilă
.
(6^1)

Citațiile și celelalte acte de procedură menționate la
alin. (6)
 se consideră comunicate la momentul la care au primit mesaj din partea sistemului folosit că au ajuns la destinatar potrivit datelor furnizate de acesta.

 (la 21-12-2018,


COD PR CIVILA (R) 01/07/2010
Articolul 15

4 din Capitolul II , Titlul IV , Cartea I a fost completat de

 )

 Notă
...

Decizie de admitere:
HP nr. 75/2022
, publicată în Monitorul Oficial nr. 182 din 3 martie 2023:
Efectuarea procedurii de citare, în conformitate cu dispozițiile
art. 154 alin. (6) din Codul de procedură civilă
, dacă partea a solicitat și a indicat datele corespunzătoare în acest scop, constituie o modalitate principală de comunicare a actelor de procedură, fără a fi condiționată de efectuarea procedurii în format letric, conform dispozițiilor
art. 154 alin. (1)
 din același act normativ.
Actul de citare a părții în proces, într-o altă modalitate decât cea invocată prin cererea adresată instanței, este lovit de nulitate în temeiul dispozițiilor
art. 175 alin. (1) din Codul de procedură civilă
, dacă prin nerespectarea modalității de comunicare a actului de procedură s-a adus părții o vătămare care nu poate fi înlăturată decât prin desființarea acestuia, fără a fi condiționată de utilizarea procedurii înscrierii în fals, în temeiul dispozițiilor
art. 163 alin. (5)
 și
art. 164 alin. (4) din Codul de procedură civilă
.
(7)

Instanța va verifica efectuarea procedurilor de citare și comunicare dispuse pentru fiecare termen și, când este cazul, va lua măsuri de refacere a acestor proceduri, precum și pentru folosirea altor mijloace ce pot asigura înștiințarea părților pentru înfățișarea la termen.
(8)

În scopul obținerii datelor și informațiilor necesare realizării procedurii de comunicare a citațiilor, a altor acte de procedură, precum și îndeplinirii oricărei atribuții proprii activității de judecată, instanțele au drept de acces direct la bazele de date electronice sau la alte sisteme de informare deținute de autorități și instituții publice. Acestea au obligația de a lua măsurile necesare în vederea asigurării accesului direct al instanțelor la bazele de date electronice și sistemele de informare deținute.


COD PR CIVILA (R) 01/07/2010
Articolul 154^1

Comunicarea hotărârilor judecătorești
(1)

 Comunicarea hotărârilor judecătorești se va face, din oficiu, prin poștă electronică dacă partea a indicat instanței datele corespunzătoare în acest scop direct sau la solicitarea expresă a instanței în timpul procesului. Comunicarea va fi semnată cu o semnătură electronică calificată sau o semnătură electronică avansată creată cu un certificat pentru semnătură electronică emis de o autoritate sau o instituție publică din România, care va înlocui ștampila instanței și semnătura grefierului de ședință.

 (la 08-10-2024,
 Alineatul (1) , Articolul 154^1 , Capitolul II , Titlul IV , Cartea I a fost modificat de

 )

(2)

Hotărârile judecătorești se consideră comunicate la momentul la care au primit mesaj din partea sistemului folosit că au ajuns la destinatar potrivit datelor furnizate de acesta.
(3)

Dacă comunicarea prin poștă electronică nu este posibilă din pricina lipsei datelor în acest sens sau sistemul folosit indică eroare în transmiterea prin poștă electronică, comunicarea hotărârilor judecătorești se va face potrivit
art. 154
.

 (la 02-07-2022,
 Capitolul II din Titlul IV , Cartea I a fost completat de

 )


COD PR CIVILA (R) 01/07/2010
Articolul 155

Locul citării
(1)

Vor fi citați:
1.

statul, prin Ministerul Finanțelor Publice sau alte organe anume desemnate în acest scop de lege, la sediul acestora;
 ...
2.

unitățile administrativ-teritoriale și celelalte persoane juridice de drept public, prin cei însărcinați să le reprezinte în justiție, la sediul acestora;
 ...
3.

persoanele juridice de drept privat, prin reprezentanții lor, la sediul principal sau, atunci când este cazul, la sediul dezmembrământului lor;
 ...
4.

asociațiile, societățile și alte entități fără personalitate juridică constituite potrivit legii, prin reprezentantul desemnat, la sediul sau domiciliul acestuia;
 ...
5.

cei supuși procedurii insolvenței, precum și creditorii acestora, la domiciliul sau, după caz, la sediul acestora; după deschiderea procedurii, citarea va fi efectuată potrivit legii speciale;
 ...
6.

persoanele fizice, la domiciliul lor; în cazul în care nu locuiesc la domiciliu, citarea se va face la reședința cunoscută ori la locul ales de ele; în lipsa acestora, citarea poate fi făcută la locul cunoscut unde își desfășoară permanent activitatea curentă;
 ...
7.

persoanele fără capacitate de exercițiu, prin reprezentanții lor legali, la domiciliul, reședința ori sediul acestora, după caz; în caz de numire a unui curator special, potrivit
art. 58
, citarea se va face prin acest curator, la sediul său profesional;

 (la 18-08-2022,
 Punctul 7. din Alineatul (1) , Articolul 155 , Capitolul II , Titlul IV , Cartea I a fost modificat de

 )

 ...
7^1.

persoanele cu capacitate de exercițiu restrânsă, personal și prin ocrotitorii lor legali, la domiciliul, reședința ori sediul acestora, după caz; în caz de numire a unui curator special, potrivit
art. 58
, citarea se va face și prin acest curator, la sediul său profesional;

 (la 18-08-2022,
 Alineatul (1) din Articolul 155 , Capitolul II , Titlul IV , Cartea I a fost completat de

 )

 ...
8.

bolnavii internați în unități sanitare, la administrația acestora;
 ...
9.

militarii încazarmați, la unitatea din care fac parte, prin comandamentul acesteia;
 ...
10.

cei care fac parte din echipajul unei nave maritime sau fluviale, alta decât militară, dacă nu au domiciliul cunoscut, la căpitănia portului unde este înregistrată nava;
 ...
11.

deținuții, la administrația locului de deținere;
 ...
12.

personalul misiunilor diplomatice, al oficiilor consulare și cetățenii români trimiși să lucreze în cadrul personalului organizațiilor internaționale, precum și membrii de familie care locuiesc cu ei, cât timp se află în străinătate, prin Ministerul Afacerilor Externe; alți cetățeni români, aflați în străinătate în interes de serviciu, inclusiv membrii familiilor care îi însoțesc, prin organele centrale care i-au trimis sau în subordinea cărora se află unitatea care i-a trimis în străinătate;
 ...
13.

persoanele care se află în străinătate, altele decât cele prevăzute la
pct. 12
, dacă au domiciliul sau reședința cunoscută, printr-o citație scrisă trimisă cu scrisoare recomandată cu conținut declarat și confirmare de primire, recipisa de predare a scrisorii la poșta română, în cuprinsul căreia vor fi menționate actele ce se expediază, ținând loc de dovadă a îndeplinirii procedurii, dacă prin tratate sau convenții internaționale la care este parte România ori prin acte normative speciale nu se prevede altfel. Dacă domiciliul sau reședința celor aflați în străinătate nu este cunoscut/cunoscută, citarea se face potrivit
art. 167
. În toate cazurile, dacă cei aflați în străinătate au mandatar cunoscut în țară, va fi citat numai acesta din urmă;
 ...
14.

cei cu domiciliul sau reședința necunoscută, potrivit
art. 167
;
 ...
15.

moștenitorii, până la intervenirea lor în proces, printr-un curator special numit de instanță, la domiciliul acestuia.
 ...
(2)

În cazurile prevăzute la
alin. (1) pct. 1
 și
2
, statul, prin Ministerul Finanțelor Publice, unitățile administrativ-teritoriale, precum și celelalte persoane juridice de drept public își pot alege un sediu procesual la care vor fi comunicate toate actele de procedură.


COD PR CIVILA (R) 01/07/2010
Articolul 156

Obligația alegerii locului citării
Persoanele care se află în străinătate, citate potrivit
art. 155 alin. (1) pct. 12
 și
13
, pentru primul termen de judecată, vor fi înștiințate prin citație că au obligația de a-și alege un domiciliu în România unde urmează să li se facă toate comunicările privind procesul. În cazul în care acestea nu se conformează, comunicările li se vor face prin scrisoare recomandată, recipisa de predare la poșta română a scrisorii, în cuprinsul căreia vor fi menționate actele ce se expediază, ținând loc de dovadă de îndeplinire a procedurii.


COD PR CIVILA (R) 01/07/2010
Articolul 157

Cuprinsul citației
(1)

Citația va cuprinde:
a)

denumirea instanței, sediul ei și, când este cazul, alt loc decât sediul instanței unde urmează să se desfășoare judecarea procesului;
 ...
b)

data emiterii citației;
 ...
c)

numărul dosarului;
 ...
d)

anul, luna, ziua și ora înfățișării;
 ...
e)

numele și prenumele sau denumirea, după caz, ale/a celui citat, precum și locul unde se citează;
 ...
f)

calitatea celui citat;
 ...
g)

numele și prenumele sau denumirea, după caz, ale/a părții potrivnice și obiectul cererii;
 ...
h)

indicarea, dacă este cazul, a taxei judiciare de timbru și a timbrului judiciar datorate de cel citat;
 ...
i)

mențiunea că, prin înmânarea citației, sub semnătură de primire, personal ori prin reprezentant legal sau convențional ori prin funcționarul sau persoana însărcinată cu primirea corespondenței pentru un termen de judecată, cel citat este considerat că are în cunoștință și termenele de judecată ulterioare aceluia pentru care citația i-a fost înmânată;
 ...
j)

alte mențiuni prevăzute de lege sau stabilite de instanță;
 ...
k)

ștampila instanței și semnătura grefierului.
 ...
(2)

În citație se menționează, când este cazul, orice date necesare pentru stabilirea adresei celui citat, precum și dacă citarea se face cu chemarea la interogatoriu sau dacă cel citat este obligat să prezinte anumite înscrisuri ori dacă i se comunică odată cu citația alte acte de procedură. În cazurile în care întâmpinarea nu este obligatorie, în citație se va menționa obligația pârâtului de a-și pregăti apărarea pentru primul termen de judecată, propunând probele de care înțelege să se folosească, sub sancțiunea prevăzută de lege, care va fi indicată expres.
(3)

Cerințele de la
alin. (1) lit. a)
,
c)
,
d)
,
e)
 și
k)
 sunt prevăzute sub sancțiunea nulității.


COD PR CIVILA (R) 01/07/2010
Articolul 158

Alegerea locului citării și al comunicării altor acte de procedură
(1)

În caz de alegere de domiciliu sau, după caz, de sediu, dacă partea a arătat și persoana însărcinată cu primirea actelor de procedură, comunicarea acestora se va face la acea persoană, iar în lipsa unei asemenea mențiuni, comunicarea se va face, după caz, potrivit
art. 155
 sau
156
.
(2)

Partea poate alege ca toate actele de procedură să îi fie comunicate la căsuța poștală.


COD PR CIVILA (R) 01/07/2010
Articolul 159

Termenul pentru înmânarea citației
Citația și celelalte acte de procedură, sub sancțiunea nulității, vor fi înmânate părții cu cel puțin 5 zile înaintea termenului de judecată. În cazuri urgente sau atunci când legea prevede în mod expres, judecătorul poate dispune scurtarea termenului de înmânare a citației ori actului de procedură, despre aceasta făcându-se mențiune în citație sau în actul de procedură.


COD PR CIVILA (R) 01/07/2010
Articolul 160

Invocarea și înlăturarea neregularităților privind citarea
(1)

Dacă partea prezentă în instanță, personal sau prin reprezentant, nu a primit citația sau a primit-o într-un termen mai scurt decât cel prevăzut la
art. 159
 ori există o altă cauză de nulitate privind citația sau procedura de înmânare a acesteia, procesul se amână, la cererea părții interesate.
(2)

Orice neregularitate cu privire la citare nu va mai fi luată în considerare în cazul în care, potrivit
alin. (1)
, nu s-a cerut amânarea procesului, precum și în cazul în care partea lipsă la termenul la care s-a produs neregularitatea nu a invocat-o la termenul următor producerii ei, dacă la acest termen ea a fost prezentă sau legal citată.
(3)

În lipsa părții nelegal citate, neregularitatea privind procedura de citare a acesteia poate fi invocată și de celelalte părți ori din oficiu, însă numai la termenul la care ea s-a produs.


COD PR CIVILA (R) 01/07/2010
Articolul 161

Înmânarea făcută personal celui citat
(1)

Înmânarea citației și a tuturor actelor de procedură se face personal celui citat, la locul citării stabilit potrivit
art. 155 alin. (1) pct. 6
.
(2)

Înmânarea se poate face oriunde se află cel citat.
(3)

Pentru cei care locuiesc în hotel sau cămin, citația se predă, în lipsa lor, administratorului hotelului ori așezământului, iar, în lipsa acestuia, portarului ori celui care în mod obișnuit îl înlocuiește.
(4)

Pentru cei care se găsesc sub arme, citația se înmânează la unitatea din care fac parte.
(5)

Celor care alcătuiesc echipajul unei nave maritime sau fluviale, în lipsa unui domiciliu cunoscut, înmânarea se face la căpitănia portului unde se găsește înregistrată nava.
(6)

Pentru deținuți, înmânarea se face la administrația închisorii.
(7)

Pentru bolnavii aflați în spitale, sanatorii sau alte asemenea așezăminte de asistență medicală ori socială, înmânarea se face la administrația acestora.


COD PR CIVILA (R) 01/07/2010
Articolul 162

Înmânarea făcută altor persoane
(1)

Înmânarea citațiilor și a tuturor actelor de procedură în cazurile prevăzute la
art. 155 alin. (1) pct. 1-5
 și
pct. 12
 sau atunci când actul urmează să fie înmânat unui avocat, notar public ori executor judecătoresc se poate face funcționarului sau persoanei însărcinate cu primirea corespondenței, care va semna dovada. În lipsa acestora, înmânarea citației sau a actelor de procedură se va face administratorului clădirii, iar, în lipsă, paznicului sau agentului de pază, care va semna procesul-verbal întocmit în acest scop de către agent, după ce acesta din urmă a certificat în prealabil identitatea și calitatea sa.
(2)

În cazurile prevăzute la
art. 161 alin. (4)-(7)
, unitatea unde se află cel citat îi va înmâna de îndată acestuia citația ori, după caz, actul de procedură comunicat sub luare de dovadă, certificându-i semnătura sau arătând motivul pentru care nu s-a putut obține semnătura lui. În acest din urmă caz se va proceda potrivit
alin. (1)
. Dovada se va preda agentului ori va fi trimisă direct instanței, dacă înmânarea citației nu s-a putut face de îndată.


COD PR CIVILA (R) 01/07/2010
Articolul 163

Procedura de comunicare
(1)

Comunicarea citației se va face persoanei în drept să o primească, care va semna dovada de înmânare certificată de agentul însărcinat cu înmânarea.
(2)

Dacă destinatarul primește citația, dar refuză să semneze dovada de înmânare ori, din motive întemeiate, nu o poate semna, agentul va întocmi un proces-verbal în care va arăta aceste împrejurări.
(3)

Dacă destinatarul refuză să primească citația, agentul o va depune în cutia poștală. În lipsa cutiei poștale, va afișa pe ușa locuinței destinatarului o înștiințare care trebuie să cuprindă:
a)

anul, luna, ziua și ora când depunerea sau, după caz, afișarea a fost făcută;
 ...
b)

numele și prenumele celui care a făcut depunerea sau, după caz, afișarea și funcția acestuia;
 ...
c)

numele, prenumele și domiciliul sau, după caz, reședința, respectiv sediul celui înștiințat;
 ...
d)

numărul dosarului în legătură cu care se face înștiințarea și denumirea instanței pe rolul căreia se află dosarul, cu indicarea sediului acesteia;
 ...
e)

arătarea actelor de procedură despre a căror comunicare este vorba;
 ...
f)

mențiunea că după o zi, dar nu mai târziu de 7 zile de la afișarea înștiințării ori, când există urgență, nu mai târziu de 3 zile, destinatarul este în drept să se prezinte la sediul instanței de judecată pentru a i se comunica citația. Când domiciliul sau reședința ori, după caz, sediul acestuia nu se află în localitatea unde instanța de judecată își are sediul, înștiințarea va cuprinde mențiunea că pentru a i se comunica citația destinatarul este în drept să se prezinte la sediul primăriei în a cărei rază teritorială locuiește sau își are sediul;
 ...
g)

mențiunea că, în cazul în care, fără motive temeinice, destinatarul nu se prezintă pentru comunicarea citației în interiorul termenului de 7 zile sau, după caz, al termenului de 3 zile prevăzut la
lit. f)
, citația se consideră comunicată la împlinirea acestui termen;
 ...
h)

semnătura celui care a depus sau afișat înștiințarea.
 ...
(4)

Mențiunile de la
alin. (3) lit. c)-g)
 se completează de către grefa instanței. Termenele prevăzute la
alin. (3) lit. f)
 și
g)
 se calculează zi cu zi.
(5)

Despre împrejurările arătate la
alin. (3)
 agentul va întocmi un proces-verbal, care va cuprinde mențiunile arătate la
art. 164
, acesta făcând dovada până la înscrierea în fals cu privire la faptele constatate personal de cel care l-a încheiat.

 Notă
...

Decizie de admitere:
HP nr. 75/2022
, publicată în Monitorul Oficial nr. 182 din 3 martie 2023:
Efectuarea procedurii de citare, în conformitate cu dispozițiile
art. 154 alin. (6) din Codul de procedură civilă
, dacă partea a solicitat și a indicat datele corespunzătoare în acest scop, constituie o modalitate principală de comunicare a actelor de procedură, fără a fi condiționată de efectuarea procedurii în format letric, conform dispozițiilor
art. 154 alin. (1)
 din același act normativ.
Actul de citare a părții în proces, într-o altă modalitate decât cea invocată prin cererea adresată instanței, este lovit de nulitate în temeiul dispozițiilor
art. 175 alin. (1) din Codul de procedură civilă
, dacă prin nerespectarea modalității de comunicare a actului de procedură s-a adus părții o vătămare care nu poate fi înlăturată decât prin desființarea acestuia, fără a fi condiționată de utilizarea procedurii înscrierii în fals, în temeiul dispozițiilor
art. 163 alin. (5)
 și
art. 164 alin. (4) din Codul de procedură civilă
.
(6)

Dacă destinatarul nu este găsit la domiciliu ori reședință sau, după caz, sediu, agentul îi va înmâna citația unei persoane majore din familie sau, în lipsă, oricărei alte persoane majore care locuiește cu destinatarul ori care, în mod obișnuit, îi primește corespondența.
(7)

Când destinatarul locuiește într-un hotel sau într-o clădire compusă din mai multe apartamente și nu este găsit la această locuință a sa, agentul îi va comunica citația administratorului, portarului sau celui care, în mod obișnuit, îl înlocuiește. În aceste cazuri, persoana care primește citația va semna dovada de primire, agentul certificându-i identitatea și semnătura și încheind un proces-verbal cu privire la aceste împrejurări. Dispozițiile
alin. (2)
 se aplică în mod corespunzător.
(8)

În cazul în care lipsesc persoanele prevăzute la
alin. (6)
 și
(7)
, precum și atunci când acestea, deși prezente, refuză să primească actul, sunt aplicabile dispozițiile
alin. (3)-(5)
.
(9)

În cazurile prevăzute la
alin. (3)
 și
(8)
, agentul are obligația ca, în termen de cel mult 24 de ore de la depunerea sau afișarea înștiințării, să depună citația, precum și procesul-verbal prevăzut la
alin. (5)
, la sediul instanței de judecată care a emis citația ori, după caz, la cel al primăriei în raza căreia destinatarul locuiește sau își are sediul, urmând ca acestea să comunice citația.
(10)

Când părții sau reprezentantului ei i s-a înmânat citația de către funcționarul anume desemnat în cadrul primăriei, acesta are obligația ca, în termen de cel mult 24 de ore de la înmânare, să înainteze instanței de judecată dovada de înmânare prevăzută la
alin. (1)
, precum și procesul-verbal prevăzut la
alin. (5)
.
(11)

Când termenul prevăzut la
alin. (3) lit. f)
 s-a împlinit fără ca partea sau un reprezentant al ei să se prezinte la primărie pentru a i se înmâna citația, funcționarul anume însărcinat din cadrul primăriei va înainta instanței de judecată, de îndată, citația ce trebuia comunicată, precum și procesul-verbal prevăzut la
alin. (5)
.
(11^1)

Atunci când comunicarea actelor s-a realizat potrivit prevederilor
art. 154 alin. (6)
 mesajul de comunicare către destinatar primit de la sistem constituie dovada de comunicare. Acesta se va lista și se va atașa la dosarul cauzei.

 (la 21-12-2018,


COD PR CIVILA (R) 01/07/2010
Articolul 16

3 din Capitolul II , Titlul IV , Cartea I a fost completat de

 )

(12)

Dispozițiile prezentului articol se aplică și la comunicarea sau notificarea oricărui alt act de procedură.


COD PR CIVILA (R) 01/07/2010
Articolul 164

Cuprinsul dovezii de înmânare și al procesului-verbal
(1)

Dovada de înmânare a citației sau a altui act de procedură ori, după caz, procesul-verbal va cuprinde:
a)

anul, luna, ziua și ora când dovada a fost luată sau procesul-verbal a fost întocmit;
 ...
b)

numele, prenumele și funcția agentului, precum și, dacă este cazul, ale funcționarului de la primărie;
 ...
c)

numele și prenumele sau denumirea, după caz, și domiciliul ori sediul destinatarului, cu arătarea numărului etajului, apartamentului sau camerei, dacă cel citat locuiește într-o clădire cu mai multe etaje ori apartamente sau în hotel, precum și dacă actul de procedură a fost înmânat la locuința sa, depus în cutia poștală ori afișat pe ușa locuinței. Dacă actul de procedură a fost înmânat în alt loc, se va face mențiune despre aceasta;
 ...
d)

numele, prenumele și calitatea celui căruia i s-a făcut înmânarea, în cazul în care actul de procedură a fost înmânat altei persoane decât destinatarului;
 ...
e)

denumirea instanței de la care emană citația ori alt act de procedură și numărul dosarului;
 ...
f)

semnătura celui care a primit citația sau alt act de procedură, precum și semnătura agentului sau, după caz, funcționarului de la primărie care o certifică, iar în cazul în care se întocmește proces-verbal, semnătura agentului, respectiv a funcționarului primăriei.
 ...
(2)

Procesul-verbal va cuprinde, de asemenea, și arătarea motivelor pentru care a fost întocmit.
(3)

Cerințele de la
alin. (1) lit. a)
,
c)
,
d)
,
e)
 și
f)
 sunt prevăzute sub sancțiunea nulității.
(4)

Mențiunile din procesul-verbal privitoare la faptele constatate personal de cel care l-a întocmit nu pot fi combătute decât prin procedura înscrierii în fals.

 Notă
...

Decizie de admitere:
HP nr. 75/2022
, publicată în Monitorul Oficial nr. 182 din 3 martie 2023:
Efectuarea procedurii de citare, în conformitate cu dispozițiile
art. 154 alin. (6) din Codul de procedură civilă
, dacă partea a solicitat și a indicat datele corespunzătoare în acest scop, constituie o modalitate principală de comunicare a actelor de procedură, fără a fi condiționată de efectuarea procedurii în format letric, conform dispozițiilor
art. 154 alin. (1)
 din același act normativ.
Actul de citare a părții în proces, într-o altă modalitate decât cea invocată prin cererea adresată instanței, este lovit de nulitate în temeiul dispozițiilor
art. 175 alin. (1) din Codul de procedură civilă
, dacă prin nerespectarea modalității de comunicare a actului de procedură s-a adus părții o vătămare care nu poate fi înlăturată decât prin desființarea acestuia, fără a fi condiționată de utilizarea procedurii înscrierii în fals, în temeiul dispozițiilor
art. 163 alin. (5)
 și
art. 164 alin. (4) din Codul de procedură civilă
.


COD PR CIVILA (R) 01/07/2010
Articolul 165

Data îndeplinirii procedurii
Procedura se socotește îndeplinită:
1.

la data semnării dovezii de înmânare ori, după caz, a încheierii procesului-verbal prevăzut la
art. 164
, indiferent dacă partea a primit sau nu citația ori alt act de procedură personal;
 ...
2.

în cazul citării ori comunicării altui act de procedură efectuate prin poștă sau curierat rapid, potrivit
art. 154 alin. (4)
 și
(5)
, procedura se socotește îndeplinită la data semnării de către parte a confirmării de primire ori a consemnării, potrivit
art. 163
, de către funcționarul poștal sau de către curier a refuzului acesteia de a primi corespondența;
 ...
3.

în cazul citării sau comunicării altui act de procedură efectuate potrivit prevederilor
art. 154 alin. (6)
, procedura se socotește îndeplinită la data arătată pe copia imprimată a expedierii, certificată de grefierul care a făcut transmisiunea.

 (la 21-12-2018,
 Punctul 3. din Articolul 165 , Capitolul II , Titlul IV , Cartea I a fost modificat de

 )

 ...


COD PR CIVILA (R) 01/07/2010
Articolul 166

Imposibilitatea de a comunica actul de procedură
Când comunicarea actelor de procedură nu se poate face deoarece imobilul a fost demolat, a devenit nelocuibil sau de neîntrebuințat ori destinatarul actului nu mai locuiește în imobilul respectiv sau atunci când comunicarea nu poate fi făcută din alte motive asemănătoare, agentul va raporta cazul grefei instanței spre a înștiința din timp partea care a cerut comunicarea despre această împrejurare și a-i pune în vedere să facă demersuri pentru a obține noua adresă unde urmează a se face comunicarea.


COD PR CIVILA (R) 01/07/2010
Articolul 167

Citarea prin publicitate
(1)

Când reclamantul învederează, motivat, că, deși a făcut tot ce i-a stat în putință, nu a reușit să afle domiciliul pârâtului sau un alt loc unde ar putea fi citat potrivit legii, instanța va putea încuviința citarea acestuia prin publicitate.
(2)

Citarea prin publicitate se face afișându-se citația la ușa instanței, pe portalul instanței de judecată competente și la ultimul domiciliu cunoscut al celui citat. În cazurile în care apreciază că este necesar, instanța va dispune și publicarea citației în Monitorul Oficial al României sau într-un ziar central de largă răspândire.
(3)

Odată cu încuviințarea citării prin publicitate, instanța va numi un curator dintre avocații baroului, potrivit
art. 58
, care va fi citat la dezbateri pentru reprezentarea intereselor pârâtului.
(4)

Procedura se socotește îndeplinită în a 15-a zi de la publicarea citației, potrivit dispozițiilor
alin. (2)
.
(5)

Dacă cel citat se înfățișează și dovedește că a fost citat prin publicitate cu rea-credință, toate actele de procedură ce au urmat încuviințării acestei citări vor fi anulate, iar reclamantul care a cerut citarea prin publicitate va fi sancționat potrivit dispozițiilor
art. 187 alin. (1) pct. 1 lit. c)
.


COD PR CIVILA (R) 01/07/2010
Articolul 168

Afișarea
Când legea sau instanța dispune ca citarea părților sau comunicarea anumitor acte de procedură să se facă prin afișare, această afișare se va face la instanță de către grefier, iar în afara instanței, de agenții însărcinați cu comunicarea actelor de procedură, încheindu-se un proces-verbal, potrivit
art. 164
, ce se va depune la dosar.


COD PR CIVILA (R) 01/07/2010
Articolul 169

Comunicarea între avocați sau consilieri juridici
După sesizarea instanței, dacă părțile au avocat sau consilier juridic, cererile, întâmpinările ori alte acte se pot comunica direct între aceștia. În acest caz, cel care primește cererea va atesta primirea pe însuși exemplarul care urmează a fi depus la instanță sau, după caz, prin orice alte mijloace care asigură îndeplinirea acestei proceduri.


COD PR CIVILA (R) 01/07/2010
Articolul 170

Comunicarea în instanță
(1)

Partea prezentă în instanță personal, prin avocat sau prin alt reprezentant este obligată să primească actele de procedură și orice înscris folosit în proces, care i se comunică în ședință. Dacă se refuză primirea, actele și înscrisurile se consideră comunicate prin depunerea lor la dosar, de unde, la cerere, partea le poate primi sub semnătură.
(2)

Partea are dreptul să ridice și între termene, sub semnătură, actele de procedură și înscrisurile prevăzute la
alin. (1)
.


COD PR CIVILA (R) 01/07/2010
Articolul 171

Zilele de comunicare
Când comunicarea actelor de procedură se face prin agenți procedurali, ei nu vor putea instrumenta decât în zilele lucrătoare între orele 7,00-20,00, iar în cazuri urgente, și în zilele nelucrătoare sau de sărbători legale, dar numai cu încuviințarea președintelui instanței.


COD PR CIVILA (R) 01/07/2010
Articolul 172

Schimbarea locului citării
Dacă în cursul procesului una dintre părți și-a schimbat locul unde a fost citată, ea este obligată să încunoștințeze instanța, indicând locul unde va fi citată la termenele următoare, precum și partea adversă prin scrisoare recomandată, a cărei recipisă de predare se va depune la dosar odată cu cererea prin care se înștiințează instanța despre schimbarea locului citării. În cazul în care partea nu face această încunoștințare, procedura de citare pentru aceeași instanță este valabil îndeplinită la vechiul loc de citare.


COD PR CIVILA (R) 01/07/2010
Articolul 173

Comunicarea către alți participanți
Citarea martorilor, experților, traducătorilor, interpreților ori a altor participanți în proces, precum și, când este cazul, comunicarea actelor de procedură adresate acestora sunt supuse dispozițiilor prezentului capitol, care se aplică în mod corespunzător.

 +

Capitolul III
 Nulitatea actelor de procedură


COD PR CIVILA (R) 01/07/2010
Articolul 174

Noțiune și clasificare
(1)

Nulitatea este sancțiunea care lipsește total sau parțial de efecte actul de procedură efectuat cu nerespectarea cerințelor legale, de fond sau de formă.
(2)

Nulitatea este absolută atunci când cerința nerespectată este instituită printr-o normă care ocrotește un interes public.
(3)

Nulitatea este relativă în cazul în care cerința nerespectată este instituită printr-o normă care ocrotește un interes privat.


COD PR CIVILA (R) 01/07/2010
Articolul 175

Nulitatea condiționată
(1)

Actul de procedură este lovit de nulitate dacă prin nerespectarea cerinței legale s-a adus părții o vătămare care nu poate fi înlăturată decât prin desființarea acestuia.

 Notă
...

Decizie de admitere:
HP nr. 75/2022
, publicată în Monitorul Oficial nr. 182 din 3 martie 2023:
Efectuarea procedurii de citare, în conformitate cu dispozițiile
art. 154 alin. (6) din Codul de procedură civilă
, dacă partea a solicitat și a indicat datele corespunzătoare în acest scop, constituie o modalitate principală de comunicare a actelor de procedură, fără a fi condiționată de efectuarea procedurii în format letric, conform dispozițiilor
art. 154 alin. (1)
 din același act normativ.
Actul de citare a părții în proces, într-o altă modalitate decât cea invocată prin cererea adresată instanței, este lovit de nulitate în temeiul dispozițiilor
art. 175 alin. (1) din Codul de procedură civilă
, dacă prin nerespectarea modalității de comunicare a actului de procedură s-a adus părții o vătămare care nu poate fi înlăturată decât prin desființarea acestuia, fără a fi condiționată de utilizarea procedurii înscrierii în fals, în temeiul dispozițiilor
art. 163 alin. (5)
 și
art. 164 alin. (4) din Codul de procedură civilă
.
(2)

În cazul nulităților expres prevăzute de lege, vătămarea este prezumată, partea interesată putând face dovada contrară.


COD PR CIVILA (R) 01/07/2010
Articolul 176

Nulitatea necondiționată
Nulitatea nu este condiționată de existența unei vătămări în cazul încălcării dispozițiilor legale referitoare la:
1.

capacitatea procesuală;
 ...
2.

reprezentarea procesuală;
 ...
3.

competența instanței;
 ...
4.

compunerea sau constituirea instanței;
 ...
5.

publicitatea ședinței de judecată;
 ...
6.

alte cerințe legale extrinseci actului de procedură, dacă legea nu dispune altfel.
 ...


COD PR CIVILA (R) 01/07/2010
Articolul 177

Îndreptarea neregularităților actului de procedură
(1)

Ori de câte ori este posibilă înlăturarea vătămării fără anularea actului, judecătorul va dispune îndreptarea neregularităților actului de procedură.
(2)

Cu toate acestea, nulitatea nu poate fi acoperită dacă a intervenit decăderea ori o altă sancțiune procedurală sau dacă se produce ori subzistă o vătămare.
(3)

Actul de procedură nu va fi anulat dacă până la momentul pronunțării asupra excepției de nulitate a dispărut cauza acesteia.


COD PR CIVILA (R) 01/07/2010
Articolul 178

Invocarea nulității
(1)

Nulitatea absolută poate fi invocată de orice parte din proces, de judecător sau, după caz, de procuror, în orice stare a judecății cauzei, dacă legea nu prevede altfel.
(2)

Nulitatea relativă poate fi invocată numai de partea interesată și numai dacă neregularitatea nu a fost cauzată prin propria faptă.
(3)

Dacă legea nu prevede altfel, nulitatea relativă trebuie invocată:
a)

pentru neregularitățile săvârșite până la începerea judecății, prin întâmpinare sau, dacă întâmpinarea nu este obligatorie, la primul termen de judecată;
 ...
b)

pentru neregularitățile săvârșite în cursul judecății, la termenul la care s-a săvârșit neregularitatea sau, dacă partea nu este prezentă, la termenul de judecată imediat următor și înainte de a pune concluzii pe fond.
 ...
(4)

Partea interesată poate renunța, expres sau tacit, la dreptul de a invoca nulitatea relativă.
(5)

Toate cauzele de nulitate a actelor de procedură deja efectuate trebuie invocate deodată, sub sancțiunea decăderii părții din dreptul de a le mai invoca.


COD PR CIVILA (R) 01/07/2010
Articolul 179

Efectele nulității
(1)

Actul de procedură nul sau anulabil este desființat, în tot sau în parte, de la data îndeplinirii lui.
(2)

Dacă este cazul, instanța dispune refacerea actului de procedură, cu respectarea tuturor condițiilor de validitate.
(3)

Desființarea unui act de procedură atrage și desființarea actelor de procedură următoare, dacă acestea nu pot avea o existență de sine stătătoare.
(4)

Nulitatea unui act de procedură nu împiedică faptul ca acesta să producă alte efecte juridice decât cele care decurg din natura lui proprie.

 +

Titlul V
 Termenele procedurale


COD PR CIVILA (R) 01/07/2010
Articolul 180

Stabilirea termenelor
(1)

Termenele procedurale sunt stabilite de lege ori de instanță și reprezintă intervalul de timp în care poate fi îndeplinit un act de procedură sau în care este interzis să se îndeplinească un act de procedură.
(2)

În cazurile prevăzute de lege, termenul este reprezentat de data la care se îndeplinește un anumit act de procedură.
(3)

În cazurile în care legea nu stabilește ea însăși termenele pentru îndeplinirea unor acte de procedură, fixarea lor se face de instanță. La fixarea termenului, aceasta va ține seama și de natura urgentă a procesului.


COD PR CIVILA (R) 01/07/2010
Articolul 181

Calculul termenelor
(1)

Termenele, în afară de cazul în care legea dispune altfel, se calculează după cum urmează:
1.

când termenul se socotește pe ore, acesta începe să curgă de la ora zero a zilei următoare;
 ...
2.

când termenul se socotește pe zile, nu intră în calcul ziua de la care începe să curgă termenul, nici ziua când acesta se împlinește;
 ...
3.

când termenul se socotește pe săptămâni, luni sau ani, el se împlinește în ziua corespunzătoare din ultima săptămână ori lună sau din ultimul an. Dacă ultima lună nu are zi corespunzătoare celei în care termenul a început să curgă, termenul se împlinește în ultima zi a acestei luni.
 ...
(2)

Când ultima zi a unui termen cade într-o zi nelucrătoare, termenul se prelungește până în prima zi lucrătoare care urmează.

 Notă
...

Decizie de admitere:
RIL nr. 8/2024
, publicată în Monitorul Oficial nr. 573 din 19 iunie 2024:
În interpretarea și aplicarea unitară a dispozițiilor
art. 75 alin. (1)
 și
art. 278 alin. (1) din Codul muncii
, termenul de preaviz începe să curgă din ziua următoare comunicării notificării de preaviz și se împlinește în ultima zi a termenului, dispozițiile
art. 181 alin. (1) pct. 2
 și
alin. (2) din Codul de procedură civilă
, precum și cele ale
art. 2.553 alin. (1) din Codul civil
 nefiind aplicabile.


COD PR CIVILA (R) 01/07/2010
Articolul 182

Împlinirea termenului
(1)

Termenul care se socotește pe zile, săptămâni, luni sau ani se împlinește la ora 24,00 a ultimei zile în care se poate îndeplini actul de procedură.
(2)

Cu toate acestea, dacă este vorba de un act ce trebuie depus la instanță sau într-un alt loc, termenul se va împlini la ora la care activitatea încetează în acel loc în mod legal, dispozițiile
art. 183
 fiind aplicabile.

 Notă
...

Decizie de admitere:
HP nr. 45/2020
, publicată în Monitorul Oficial nr. 961 din 20 octombrie 2020:
În interpretarea și aplicarea dispozițiilor
art. 182
 și
art. 183 alin. (1)
 și
(3) din Codul de procedură civilă
, modificat prin
Legea nr. 310/2018
 pentru modificarea și completarea
Legii nr. 134/2010
 privind Codul de procedură civilă, precum și pentru modificarea și completarea altor acte normative, actele de procedură transmise prin fax sau e-mail, în ultima zi a termenului procedural care se socotește pe zile, după ora la care activitatea încetează la instanță, este socotit a fi depus în termen.


COD PR CIVILA (R) 01/07/2010
Articolul 183

Actele depuse la poștă, servicii specializate de curierat, unități militare sau locuri de deținere
(1)

Actul de procedură, depus înăuntrul termenului prevăzut de lege prin scrisoare recomandată la oficiul poștal sau depus la un serviciu de curierat rapid ori la un serviciu specializat de comunicare ori trimis prin fax sau e-mail, este socotit a fi făcut în termen.

 (la 21-12-2018,
 Alineatul (1) din Articolul 183 , Titlul V , Cartea I a fost modificat de

 )

(2)

Actul depus de partea interesată înăuntrul termenului prevăzut de lege la unitatea militară ori la administrația locului de deținere unde se află această parte este, de asemenea, considerat ca făcut în termen.
(3)

În cazurile prevăzute la
alin. (1)
 și
(2)
, recipisa oficiului poștal, precum și înregistrarea ori atestarea făcută, după caz, de serviciul de curierat rapid, de serviciul specializat de comunicare, de unitatea militară sau de administrația locului de deținere, pe actul depus, precum și mențiunea datei și orei primirii faxului sau a e-mail-ului, astfel cum acestea sunt atestate de către calculatorul sau faxul de primire al instanței, servesc ca dovadă a datei depunerii actului de către partea interesată.

 (la 21-12-2018,
 Alineatul (3) din Articolul 183 , Titlul V , Cartea I a fost modificat de

 )

 Notă
...

Decizie de admitere:
HP nr. 45/2020
, publicată în Monitorul Oficial nr. 961 din 20 octombrie 2020:
În interpretarea și aplicarea dispozițiilor
art. 182
 și
art. 183 alin. (1)
 și
(3) din Codul de procedură civilă
, modificat prin
Legea nr. 310/2018
 pentru modificarea și completarea
Legii nr. 134/2010
 privind Codul de procedură civilă, precum și pentru modificarea și completarea altor acte normative, actele de procedură transmise prin fax sau e-mail, în ultima zi a termenului procedural care se socotește pe zile, după ora la care activitatea încetează la instanță, este socotit a fi depus în termen.


COD PR CIVILA (R) 01/07/2010
Articolul 184

Curgerea termenului. Prelungirea acestuia
(1)

Termenele încep să curgă de la data comunicării actelor de procedură, dacă legea nu dispune altfel.
(2)

Se consideră că actul a fost comunicat părții și în cazul în care aceasta a primit sub semnătură copie de pe act, precum și în cazul în care ea a cerut comunicarea actului unei alte părți.
(3)

Termenul procedural nu începe să curgă, iar dacă a început să curgă mai înainte, se întrerupe față de cel lipsit de capacitate de exercițiu ori cu capacitate de exercițiu restrânsă, cât timp nu a fost desemnată o persoană care, după caz, să îl reprezinte sau să îl asiste.
(4)

Termenul procedural se întrerupe și un nou termen începe să curgă de la data noii comunicări în următoarele cazuri:
1.

când a intervenit moartea uneia dintre părți; în acest caz, se face din nou o singură comunicare la ultimul domiciliu al părții decedate, pe numele moștenirii, fără să se arate numele și calitatea fiecărui moștenitor;
 ...
2.

când a intervenit moartea reprezentantului părții; în acest caz, se face din nou o singură comunicare părții.
 ...


COD PR CIVILA (R) 01/07/2010
Articolul 185

Nerespectarea termenului. Sancțiuni
(1)

Când un drept procesual trebuie exercitat într-un anumit termen, nerespectarea acestuia atrage decăderea din exercitarea dreptului, în afară de cazul în care legea dispune altfel. Actul de procedură făcut peste termen este lovit de nulitate.
(2)

În cazul în care legea oprește îndeplinirea unui act de procedură înăuntrul unui termen, actul făcut înaintea împlinirii termenului poate fi anulat la cererea celui interesat.


COD PR CIVILA (R) 01/07/2010
Articolul 186

Repunerea în termen
(1)

Partea care a pierdut un termen procedural va fi repusă în termen numai dacă dovedește că întârzierea se datorează unor motive temeinic justificate.
(2)

În acest scop, partea va îndeplini actul de procedură în cel mult 15 zile de la încetarea împiedicării, cerând totodată repunerea sa în termen. În cazul exercitării căilor de atac, această durată este aceeași cu cea prevăzută pentru exercitarea căii de atac.
(3)

Cererea de repunere în termen va fi rezolvată de instanța competentă să soluționeze cererea privitoare la dreptul neexercitat în termen.

 +

Titlul VI
 Amenzi judiciare și despăgubiri


COD PR CIVILA (R) 01/07/2010
Articolul 187

Încălcarea obligațiilor privind desfășurarea procesului. Sancțiuni
(1)

Dacă legea nu prevede altfel, instanța, potrivit dispozițiilor prezentului articol, va putea sancționa următoarele fapte săvârșite în legătură cu procesul, astfel:
1.

cu amendă judiciară de la 100 lei la 1.000 lei:
a)

introducerea, cu rea-credință, a unor cereri principale, accesorii, adiționale sau incidentale, precum și pentru exercitarea unei căi de atac, vădit netemeinice;
 ...
b)

formularea, cu rea-credință, a unei cereri de recuzare sau de strămutare;
 ...
c)

obținerea, cu rea-credință, a citării prin publicitate a oricărei părți;
 ...
d)

obținerea, cu rea-credință, de către reclamantul căruia i s-a respins cererea a unor măsuri asigurătorii prin care pârâtul a fost păgubit;
 ...
e)

contestarea, cu rea-credință, de către autorul ei a scrierii sau semnăturii unui înscris ori a autenticității unei înregistrări audio sau video;
 ...
f)

refuzul părții de a se prezenta la ședința de informare cu privire la avantajele medierii, în situațiile în care a acceptat, potrivit legii;
 ...
 ...
2.

cu amendă judiciară de la 50 lei la 700 lei:
a)

neprezentarea martorului legal citat sau refuzul acestuia de a depune mărturie când este prezent în instanță, în afară de cazul în care acesta este minor sau beneficiază de consiliere judiciară;

 (la 18-08-2022,
 Litera a) din Punctul 2. , Alineatul (1) , Articolul 187 , Titlul VI , Cartea I a fost modificată de

 )

 ...
b)

neaducerea, la termenul fixat de instanță, a martorului încuviințat, de către partea care, din motive imputabile, nu și-a îndeplinit această obligație;
 ...
c)

neprezentarea avocatului, care nu și-a asigurat substituirea sa de către un alt avocat, a reprezentantului sau a celui care asistă partea ori nerespectarea de către aceștia a îndatoririlor stabilite de lege sau de către instanță, dacă în acest mod s-a cauzat amânarea judecării procesului;
 ...
d)

refuzul expertului de a primi lucrarea sau nedepunerea lucrării în mod nejustificat la termenul fixat ori refuzul de a da lămuririle cerute;
 ...
e)

neluarea de către conducătorul unității în cadrul căreia urmează a se efectua o expertiză a măsurilor necesare pentru efectuarea acesteia sau pentru efectuarea la timp a expertizei, precum și împiedicarea de către orice persoană a efectuării expertizei în condițiile legii;
 ...
f)

neprezentarea unui înscris sau a unui bun de către cel care îl deține, la termenul fixat în acest scop de instanță;
 ...
g)

refuzul sau omisiunea unei autorități ori a altei persoane de a comunica, din motive imputabile ei, la cererea instanței și la termenul fixat în acest scop, datele care rezultă din actele și evidențele ei;
 ...
h)

cauzarea amânării judecării sau executării silite de către cel însărcinat cu îndeplinirea actelor de procedură;
 ...
i)

împiedicarea în orice mod a exercitării, în legătură cu procesul, a atribuțiilor ce revin judecătorilor, experților desemnați de instanță în condițiile legii, agenților procedurali, precum și altor salariați ai instanței.
 ...
 ...
(2)

Amenda nu se va aplica persoanelor la care se referă
alin. (1) pct. 2
, dacă motive temeinice le-au împiedicat să aducă la îndeplinire obligațiile ce le revin.


COD PR CIVILA (R) 01/07/2010
Articolul 188

Alte cazuri de sancționare
(1)

Nerespectarea de către oricare dintre părți sau de către alte persoane a măsurilor luate de către instanță pentru asigurarea ordinii și solemnității ședinței de judecată se sancționează cu amendă judiciară de la 100 lei la 1.000 lei.
(2)

Nerespectarea de către orice persoană a dispozițiilor privind desfășurarea normală a executării silite se sancționează de către președintele instanței de executare, la cererea executorului, cu amendă judiciară de la 100 lei la 1.000 lei.


COD PR CIVILA (R) 01/07/2010
Articolul 189

Despăgubiri pentru amânarea procesului
Cel care, cu intenție sau din culpă, a pricinuit amânarea judecării sau a executării silite, prin una dintre faptele prevăzute la
art. 187
 sau
188
, la cererea părții interesate, va putea fi obligat de către instanța de judecată ori, după caz, de către președintele instanței de executare la plata unei despăgubiri pentru prejudiciul material sau moral cauzat prin amânare.


COD PR CIVILA (R) 01/07/2010
Articolul 190

Stabilirea amenzii și despăgubirii
Abaterea săvârșită, amenda și despăgubirea se stabilesc de către instanța în fața căreia s-a săvârșit fapta sau, după caz, de către președintele instanței de executare, prin încheiere executorie, care se comunică celui obligat, dacă măsura a fost luată în lipsa acestuia. Atunci când obligația încălcată incumbă unei autorități sau instituții publice sau oricărei alte persoane juridice, amenda și despăgubirile pentru fapta ilicită vor fi stabilite în sarcina acesteia. Atunci când fapta constă în formularea unei cereri cu rea-credință, amenda și despăgubirea pot fi stabilite fie de instanța în fața căreia cererea a fost formulată, fie de către instanța care a soluționat-o, atunci când acestea sunt diferite.

 (la 09-03-2023,


COD PR CIVILA (R) 01/07/2010
Articolul 191

Cererea de reexaminare
(1)

Împotriva încheierii prevăzute la
art. 190
, cel obligat la amendă sau despăgubire va putea face numai cerere de reexaminare, solicitând, motivat, să se revină asupra amenzii ori despăgubirii sau să se dispună reducerea acesteia.
(2)

Cererea se face în termen de 15 zile, după caz, de la data la care a fost luată măsura sau de la data comunicării încheierii.
(3)

În toate cazurile, cererea se soluționează, cu citarea părților, prin încheiere, dată în camera de consiliu, de către un alt complet decât cel care a stabilit amenda sau despăgubirea.
(4)

Încheierea prevăzută la
alin. (3)
 este definitivă.

 +

Cartea a II-a
 Procedura contencioasă

 +

Titlul I
 Procedura în fața primei instanțe

 +

Capitolul I
 Sesizarea instanței de judecată

 +

Secțiunea 1
 Dispoziții generale


COD PR CIVILA (R) 01/07/2010
Articolul 192

Dreptul de a sesiza instanța
(1)

Pentru apărarea drepturilor și intereselor sale legitime, orice persoană se poate adresa justiției prin sesizarea instanței competente cu o cerere de chemare în judecată. În cazurile anume prevăzute de lege, sesizarea instanței poate fi făcută și de alte persoane sau organe.
(2)

Procesul începe prin înregistrarea cererii la instanță, în condițiile legii.
(3)

Cel care formulează cererea de chemare în judecată se numește reclamant, iar cel chemat în judecată se numește pârât.


COD PR CIVILA (R) 01/07/2010
Articolul 193

Procedura prealabilă
(1)

Sesizarea instanței se poate face numai după îndeplinirea unei proceduri prealabile, dacă legea prevede în mod expres aceasta. Dovada îndeplinirii procedurii prealabile se va anexa la cererea de chemare în judecată.
(2)

Neîndeplinirea procedurii prealabile nu poate fi invocată decât de către pârât prin întâmpinare, sub sancțiunea decăderii.
(3)

La sesizarea instanței cu dezbaterea procedurii succesorale, reclamantul va depune o încheiere emisă de notarul public cu privire la verificarea evidențelor succesorale prevăzute de
Codul civil
. În acest caz, neîndeplinirea procedurii prealabile va fi invocată de către instanță, din oficiu, sau de către pârât.

 +

Secțiunea a 2-a
 Cererea de chemare în judecată


COD PR CIVILA (R) 01/07/2010
Articolul 194

Cuprinsul cererii de chemare în judecată
Cererea de chemare în judecată va cuprinde:
a)

numele și prenumele, domiciliul sau reședința părților ori, pentru persoane juridice, denumirea și sediul lor. De asemenea, cererea va cuprinde și codul numeric personal sau, după caz, codul unic de înregistrare ori codul de identificare fiscală, numărul de înmatriculare în registrul comerțului sau de înscriere în registrul persoanelor juridice și contul bancar ale reclamantului, precum și ale pârâtului, dacă părțile posedă ori li s-au atribuit aceste elemente de identificare potrivit legii, în măsura în care acestea sunt cunoscute de reclamant. Dispozițiile
art. 148 alin. (1)
 teza a II-a sunt aplicabile. Dacă reclamantul locuiește în străinătate, va arăta și domiciliul ales în România unde urmează să i se facă toate comunicările privind procesul;
 ...
b)

numele, prenumele și calitatea celui care reprezintă partea în proces, iar în cazul reprezentării prin avocat, numele, prenumele acestuia și sediul profesional. Dispozițiile
art. 148 alin. (1)
 teza a II-a sunt aplicabile în mod corespunzător. Dovada calității de reprezentant, în forma prevăzută la
art. 151
, se va alătura cererii;
 ...
c)

obiectul cererii și valoarea lui, după prețuirea reclamantului, atunci când acesta este evaluabil în bani, precum și modul de calcul prin care s-a ajuns la determinarea acestei valori, cu indicarea înscrisurilor corespunzătoare. Pentru imobile se aplică în mod corespunzător dispozițiile
art. 104
. Pentru identificarea imobilelor se vor arăta localitatea și județul, strada și numărul, iar în lipsă, vecinătățile, etajul și apartamentul, precum și, când imobilul este înscris în cartea funciară, numărul de carte funciară și numărul cadastral sau topografic, după caz. La cererea de chemare în judecată se va anexa extrasul de carte funciară, cu arătarea titularului înscris în cartea funciară, eliberat de biroul de cadastru și publicitate imobiliară în raza căruia este situat imobilul, iar în cazul în care imobilul nu este înscris în cartea funciară, se va anexa un certificat emis de același birou, care atestă acest fapt;
 ...
d)

arătarea motivelor de fapt și de drept pe care se întemeiază cererea;
 ...
e)

arătarea dovezilor pe care se sprijină fiecare capăt de cerere. Când dovada se face prin înscrisuri, se vor aplica, în mod corespunzător, dispozițiile
art. 150
. Când reclamantul dorește să își dovedească cererea sau vreunul dintre capetele acesteia prin interogatoriul pârâtului, va cere înfățișarea în persoană a acestuia, dacă pârâtul este o persoană fizică. În cazurile în care legea prevede că pârâtul va răspunde în scris la interogatoriu, acesta va fi atașat cererii de chemare în judecată. Când se va cere dovada cu martori, se vor arăta numele, prenumele și adresa martorilor, dispozițiile
art. 148 alin. (1)
 teza a II-a fiind aplicabile în mod corespunzător;
 ...
f)

semnătura.
 ...


COD PR CIVILA (R) 01/07/2010
Articolul 195

Numărul de exemplare
Cererea de chemare în judecată se va face în numărul de exemplare stabilit la
art. 149 alin. (1)
.


COD PR CIVILA (R) 01/07/2010
Articolul 196

Nulitatea cererii
(1)

Cererea de chemare în judecată care nu cuprinde numele și prenumele sau, după caz, denumirea oricăreia dintre părți, obiectul cererii, motivele de fapt ale acesteia ori semnătura părții sau a reprezentantului acesteia este nulă. Dispozițiile
art. 200
 sunt aplicabile.
(2)

Cu toate acestea, lipsa semnăturii se poate acoperi în tot cursul judecății în fața primei instanțe. Dacă se invocă lipsa de semnătură, reclamantul care lipsește la acel termen va trebui să semneze cererea cel mai târziu la primul termen următor, fiind înștiințat în acest sens prin citație. În cazul în care reclamantul este prezent în instanță, acesta va semna chiar în ședința în care a fost invocată nulitatea.
(3)

Orice altă neregularitate în legătură cu semnarea cererii de chemare în judecată va fi îndreptată de reclamant în condițiile prevăzute la
alin. (2)
.

 Notă
...

Decizie de respingere:
HP nr. 22/2023
, publicată în Monitorul Oficial nr. 392 din 8 mai 2023.


COD PR CIVILA (R) 01/07/2010
Articolul 197

Timbrarea cererii
În cazul în care cererea este supusă timbrării, dovada achitării taxelor datorate se atașează cererii. Netimbrarea sau timbrarea insuficientă atrage anularea cererii de chemare în judecată, în condițiile legii.

 Notă
...

Decizie de respingere:
HP nr. 9/2024
, publicată în Monitorul Oficial nr. 254 din 25 martie 2024.
Decizie de admitere:
HP nr. 2/2024
, publicată în Monitorul Oficial nr. 284 din 2 aprilie 2024:
În interpretarea și aplicarea unitară a dispozițiilor
art. 115 alin. (1) din Legea nr. 85/2014
, coroborate cu prevederile
art. 32
 și
33 din Ordonanța de urgență a Guvernului nr. 80/2013
, raportat la dispozițiile
art. 197
,
art. 470 alin. (2)
 și
(3)
, respectiv
art. 486 alin. (2)
 și
(3) din Codul de procedură civilă
, în cazul cererilor de chemare în judecată și al căilor de atac introduse sau declarate de către debitor anterior deschiderii procedurii de insolvență, supuse taxei judiciare de timbru, potrivit legii, însușirea cererii de chemare în judecată sau a căii de atac de către practicianul în insolvență desemnat în procedura ulterior declanșată nu atrage scutirea de la plata taxei judiciare de timbru.


COD PR CIVILA (R) 01/07/2010
Articolul 198

Cumulul de cereri
Prin aceeași cerere de chemare în judecată, reclamantul poate formula mai multe capete principale de cerere împotriva aceleiași persoane, în condițiile
art. 99 alin. (2)
.


COD PR CIVILA (R) 01/07/2010
Articolul 199

Înregistrarea cererii
(1)

Cererea de chemare în judecată, depusă personal sau prin reprezentant, sosită prin poștă, curier, fax sau scanată și transmisă prin poștă electronică ori prin înscris în formă electronică, se înregistrează și primește dată certă prin aplicarea ștampilei de intrare.
(2)

După înregistrare, cererea și înscrisurile care o însoțesc, la care sunt atașate, când este cazul, dovezile privind modul în care acestea au fost transmise către instanță, se predau președintelui instanței sau persoanei desemnate de acesta, care va lua de îndată măsuri în vederea stabilirii în mod aleatoriu a completului de judecată, potrivit legii.


COD PR CIVILA (R) 01/07/2010
Articolul 200

Verificarea cererii și regularizarea acesteia
(1)

Completul căruia i s-a repartizat aleatoriu cauza verifică, de îndată, dacă cererea de chemare în judecată este de competența sa și dacă aceasta îndeplinește cerințele prevăzute la
art. 194-197
.
(2)

În cazul în care cauza nu este de competența sa, completul căruia i-a fost repartizată cererea dispune, prin încheiere dată fără citarea părților, trimiterea dosarului completului specializat competent sau, după caz, secției specializate competente din cadrul instanței sesizate. Dispozițiile privitoare la necompetență și conflictele de competență se aplică prin asemănare.
(3)

Când cererea nu îndeplinește cerințele prevăzute la
art. 194-197
, reclamantului i se vor comunica în scris lipsurile, cu mențiunea că, în termen de cel mult 10 zile de la primirea comunicării, trebuie să facă completările sau modificările dispuse, sub sancțiunea anulării cererii. Se exceptează de la această sancțiune obligația de a se desemna un reprezentant comun, caz în care sunt aplicabile dispozițiile
art. 202 alin. (3)
.
(4)

Dacă obligațiile privind completarea sau modificarea cererii prevăzute la
art. 194 lit. a)-c)
,
d)
 numai în cazul motivării în fapt și
f)
, precum și
art. 195-197
 nu sunt îndeplinite în termenul prevăzut la
alin. (3)
, prin încheiere se dispune anularea cererii.

 (la 21-12-2018,
 Alineatul (4) din Articolul 200 , Sectiunea a 2-a , Capitolul I , Titlul I , Cartea a II-a a fost modificat de

 )

 Notă
...

Decizie de respingere:
HP nr. 61/2023
, publicată în Monitorul Oficial nr. 1011 din 7 noiembrie 2023.
(4^1)

Reclamantului nu i se poate cere să completeze sau să modifice cererea de chemare în judecată cu date sau informații de care acesta nu dispune personal și pentru obținerea cărora este necesară intervenția instanței.

 (la 21-12-2018,


COD PR CIVILA (R) 01/07/2010
Articolul 20

0 din Sectiunea a 2-a , Capitolul I , Titlul I , Cartea a II-a a fost completat de

 )

(5)

Împotriva încheierii de anulare, reclamantul va putea face numai cerere de reexaminare, solicitând motivat să se revină asupra măsurii anulării.
(6)

Cererea de reexaminare se face în termen de 15 zile de la data comunicării încheierii.
(7)

Cererea se soluționează prin încheiere definitivă dată în camera de consiliu, cu citarea reclamantului, de către un alt complet al instanței respective, desemnat prin repartizare aleatorie, care va putea reveni asupra măsurii anulării dacă aceasta a fost dispusă eronat sau dacă neregularitățile au fost înlăturate în termenul acordat potrivit
alin. (3)
.
(8)

În caz de admitere, cauza se retrimite completului inițial învestit.


COD PR CIVILA (R) 01/07/2010
Articolul 201

Fixarea primului termen de judecată
(1)

Judecătorul, de îndată ce constată că sunt îndeplinite condițiile prevăzute de lege pentru cererea de chemare în judecată, dispune, prin rezoluție, comunicarea acesteia către pârât, punându-i-se în vedere că are obligația de a depune întâmpinare, sub sancțiunea prevăzută de lege, care va fi indicată expres, în termen de 25 de zile de la comunicarea cererii de chemare în judecată, în condițiile
art. 165
.
(2)

 Întâmpinarea se comunică de îndată reclamantului, care poate depune răspuns la întâmpinare în termen de 10 zile de la comunicare. Pârâtul va lua cunoștință de răspunsul la întâmpinare de la dosarul cauzei.

 (la 21-12-2018,
 Alineatul (2) din Articolul 201 , Sectiunea a 2-a , Capitolul I , Titlul I , Cartea a II-a a fost modificat de

 )

(3)

 În termen de 3 zile de la data depunerii întâmpinării, judecătorul fixează prin rezoluție primul termen de judecată, care va fi de cel mult 60 de zile de la data rezoluției, dispunând citarea părților.

 (la 21-12-2018,
 Alineatul (3) din Articolul 201 , Sectiunea a 2-a , Capitolul I , Titlul I , Cartea a II-a a fost modificat de

 )

(4)

 În cazul în care pârâtul nu a depus întâmpinare în termenul prevăzut la
alin. (1)
, la data expirării termenului respectiv, judecătorul fixează prin rezoluție primul termen de judecată, care va fi de cel mult 60 de zile de la data rezoluției, dispunând citarea părților.

 (la 21-12-2018,
 Alineatul (4) din Articolul 201 , Sectiunea a 2-a , Capitolul I , Titlul I , Cartea a II-a a fost modificat de

 )

(5)

În procesele urgente, termenele prevăzute la
alin. (1)-(4)
 pot fi reduse de judecător în funcție de circumstanțele cauzei.
(6)

În cazul în care pârâtul domiciliază în străinătate, judecătorul va fixa un termen mai îndelungat, rezonabil, în raport cu împrejurările cauzei. Citarea se va face cu respectarea dispozițiilor
art. 156
.


COD PR CIVILA (R) 01/07/2010
Articolul 202

Reprezentarea judiciară a părților în caz de coparticipare procesuală
(1)

În procesele în care, în condițiile
art. 59
, sunt mai mulți reclamanți sau pârâți, judecătorul, ținând cont de numărul foarte mare al acestora, de necesitatea de a se asigura desfășurarea normală a activității de judecată, cu respectarea drepturilor și intereselor legitime ale părților, va putea dispune, prin rezoluție, reprezentarea lor prin mandatar și îndeplinirea procedurii de comunicare a actelor de procedură numai pe numele mandatarului, la domiciliul sau sediul acestuia.
(2)

Reprezentarea se va face, după caz, prin unul sau mai mulți mandatari, persoane fizice ori persoane juridice, cu respectarea dispozițiilor privind reprezentarea judiciară.
(3)

Dovada mandatului va fi depusă de către reclamanți în termenul prevăzut la
art. 200 alin. (3)
, iar de către pârâți, odată cu întâmpinarea. Dacă părțile nu își aleg un mandatar sau nu se înțeleg asupra persoanei mandatarului, judecătorul va numi, prin încheiere, un curator special, în condițiile
art. 58 alin. (3)
, care va asigura reprezentarea reclamanților sau, după caz, a pârâților și căruia i se vor comunica actele de procedură. Măsura numirii curatorului se comunică părților, care vor suporta cheltuielile privind remunerarea acestuia.


COD PR CIVILA (R) 01/07/2010
Articolul 203

Măsuri pentru pregătirea judecății
(1)

Judecătorul, sub rezerva dezbaterii la primul termen de judecată, dacă s-a solicitat prin cererea de chemare în judecată, va putea dispune citarea pârâtului la interogatoriu, alte măsuri pentru administrarea probelor, precum și orice alte măsuri necesare pentru desfășurarea procesului potrivit legii.
(2)

În condițiile legii se vor putea încuviința, prin încheiere executorie, măsuri asigurătorii, precum și măsuri pentru asigurarea probelor.


COD PR CIVILA (R) 01/07/2010
Articolul 204

Modificarea cererii de chemare în judecată
(1)

Reclamantul poate să își modifice cererea și să propună noi dovezi, sub sancțiunea decăderii, numai până la primul termen la care acesta este legal citat. În acest caz, instanța dispune amânarea pricinii și comunicarea cererii modificate pârâtului, în vederea formulării întâmpinării, care, sub sancțiunea decăderii, va fi depusă cu cel puțin 10 zile înaintea termenului fixat, urmând a fi cercetată de reclamant la dosarul cauzei.

 Notă
...

Decizie de respingere:
HP nr. 49/2022
, publicată în Monitorul Oficial nr. 1089 din 11 noiembrie 2022.
Decizie de admitere:
RIL nr. 16/2023
, publicată în Monitorul Oficial nr. 112 din 8 februarie 2024:
În interpretarea și aplicarea dispozițiilor
art. 31 alin. (1) din Ordonanța Guvernului nr. 2/2001
 privind regimul juridic al contravențiilor, aprobată cu modificări și completări prin
Legea nr. 180/2002
, cu modificările și completările ulterioare, stabilește că:
În ipoteza formulării unei plângeri contravenționale, dispozițiile legale mai sus invocate nu exclud de la aplicare prevederile
art. 204 alin. (1) din Codul de procedură civilă
.
(2)

Cu toate acestea, nu se va da termen, ci se vor trece în încheierea de ședință declarațiile verbale făcute în instanță când:
1.

se îndreaptă greșelile materiale din cuprinsul cererii;
 ...
2.

reclamantul mărește sau micșorează cuantumul obiectului cererii;
 ...
3.

se solicită contravaloarea obiectului cererii, pierdut sau pierit în cursul procesului;
 ...
4.

se înlocuiește o cerere în constatare printr-o cerere în realizarea dreptului sau invers, atunci când cererea în constatare este admisibilă.
 ...
(3)

Modificarea cererii de chemare în judecată peste termenul prevăzut la
alin. (1)
 poate avea loc numai cu acordul expres al tuturor părților.

 +

Secțiunea a 3-a
 Întâmpinarea


COD PR CIVILA (R) 01/07/2010
Articolul 205

Scopul și cuprinsul întâmpinării
(1)

Întâmpinarea este actul de procedură prin care pârâtul se apără, în fapt și în drept, față de cererea de chemare în judecată.
(2)

Întâmpinarea va cuprinde:
a)

numele și prenumele, codul numeric personal, domiciliul sau reședința pârâtului ori, pentru persoanele juridice, denumirea și sediul, precum și, după caz, codul unic de înregistrare sau codul de identificare fiscală, numărul de înmatriculare în registrul comerțului ori de înscriere în registrul persoanelor juridice și contul bancar, dacă reclamantul nu le-a menționat în cererea de chemare în judecată. Dispozițiile
art. 148 alin. (1)
 teza a II-a sunt aplicabile în mod corespunzător. Dacă pârâtul locuiește în străinătate, va arăta și domiciliul ales în România, unde urmează să i se facă toate comunicările privind procesul;
 ...
b)

excepțiile procesuale pe care pârâtul le invocă față de cererea reclamantului;
 ...
c)

răspunsul la toate pretențiile și motivele de fapt și de drept ale cererii;
 ...
d)

dovezile cu care se apără împotriva fiecărui capăt din cerere, dispozițiile
art. 194 lit. e)
 fiind aplicabile în mod corespunzător;
 ...
e)

semnătura.
 ...


COD PR CIVILA (R) 01/07/2010
Articolul 206

Comunicarea întâmpinării
(1)

Întâmpinarea se comunică reclamantului, dacă legea nu prevede altfel.
(2)

La întâmpinare se va alătura același număr de copii certificate de pe înscrisurile pe care se sprijină, precum și un rând de copii pentru instanță. Dispozițiile
art. 149 alin. (1)
,
(3)
 și
(4)
 și ale
art. 150
 sunt aplicabile.


COD PR CIVILA (R) 01/07/2010
Articolul 207

Întâmpinarea comună
Când sunt mai mulți pârâți, aceștia pot răspunde împreună, toți sau numai o parte din ei, printr-o singură întâmpinare.


COD PR CIVILA (R) 01/07/2010
Articolul 208

Sancțiunea nedepunerii întâmpinării
(1)

Întâmpinarea este obligatorie, în afară de cazurile în care legea prevede în mod expres altfel.
(2)

Nedepunerea întâmpinării în termenul prevăzut de lege atrage decăderea pârâtului din dreptul de a mai propune probe și de a invoca excepții, în afara celor de ordine publică, dacă legea nu prevede altfel.

 +

Secțiunea a 4-a
 Cererea reconvențională


COD PR CIVILA (R) 01/07/2010
Articolul 209

Noțiune și condiții
(1)

Dacă pârâtul are, în legătură cu cererea reclamantului, pretenții derivând din același raport juridic sau strâns legate de aceasta, poate să formuleze cerere reconvențională.
(2)

În cazul în care pretențiile formulate prin cerere reconvențională privesc și alte persoane decât reclamantul, acestea vor putea fi chemate în judecată ca pârâți.
(3)

Cererea trebuie să îndeplinească condițiile prevăzute pentru cererea de chemare în judecată.
(4)

Cererea reconvențională se depune, sub sancțiunea decăderii, odată cu întâmpinarea sau, dacă pârâtul nu este obligat la întâmpinare, cel mai târziu la primul termen de judecată.
(5)

Cererea reconvențională se comunică reclamantului și, după caz, persoanelor prevăzute la
alin. (2)
 pentru a formula întâmpinare. Dispozițiile
art. 201
 se aplică în mod corespunzător.
(6)

Când reclamantul și-a modificat cererea de chemare în judecată, cererea reconvențională se va depune cel mai târziu până la termenul ce se va încuviința pârâtului în acest scop, dispozițiile
alin. (5)
 fiind aplicabile.
(7)

Reclamantul nu poate formula cerere reconvențională la cererea reconvențională a pârâtului inițial.


COD PR CIVILA (R) 01/07/2010
Articolul 210

Disjungerea cererii reconvenționale
(1)

Cererea reconvențională se judecă odată cu cererea principală.
(2)

Dacă numai cererea principală este în stare de a fi judecată, instanța poate dispune judecarea separată a cererii reconvenționale. Cu toate acestea, disjungerea nu poate fi dispusă în cazurile anume prevăzute de lege sau dacă judecarea ambelor cereri se impune pentru soluționarea unitară a procesului.

 +

Capitolul II
 Judecata

 +

Secțiunea 1
 Dispoziții generale


COD PR CIVILA (R) 01/07/2010
Articolul 211

Scopul judecării procesului
Completul de judecată, constituit potrivit legii, efectuează activitatea de cercetare și dezbaterea fondului procesului, cu respectarea tuturor principiilor și garanțiilor procesuale, în vederea soluționării legale și temeinice a acestuia


COD PR CIVILA (R) 01/07/2010
Articolul 212

Locul judecării procesului
Judecarea procesului are loc la sediul instanței, dacă prin lege nu se dispune altfel.


COD PR CIVILA (R) 01/07/2010
Articolul 213

Desfășurarea procesului fără prezența publicului
(1)

În cazurile în care cercetarea procesului sau dezbaterea fondului în ședință publică ar aduce atingere moralității, ordinii publice, intereselor minorilor, vieții private a părților ori intereselor justiției, după caz, instanța, la cerere sau din oficiu, poate dispune ca acestea să se desfășoare în întregime sau în parte fără prezența publicului.
(2)

În cazurile prevăzute la
alin. (1)
, au acces în sala de ședință părțile, reprezentanții lor, cei care îi asistă pe minori, apărătorii părților, martorii, experții, traducătorii, interpreții, precum și alte persoane cărora instanța, pentru motive temeinice, le admite să asiste la proces.

 (la 21-12-2018,


COD PR CIVILA (R) 01/07/2010
Articolul 21

3 din Sectiunea 1 , Capitolul II , Titlul I , Cartea a II-a a fost modificat de

 )


COD PR CIVILA (R) 01/07/2010
Articolul 214

Continuitatea instanței
(1)

Membrii completului care judecă procesul trebuie să rămână aceiași în tot cursul judecății.
(2)

În cazurile în care, pentru motive temeinice, un judecător este împiedicat să participe la soluționarea cauzei, acesta va fi înlocuit în condițiile legii.
(3)

Dacă înlocuirea prevăzută la
alin. (2)
 a avut loc după ce s-a dat cuvântul în fond părților, cauza se repune pe rol.


COD PR CIVILA (R) 01/07/2010
Articolul 215

Ordinea judecării proceselor
(1)

Pentru fiecare ședință de judecată se va întocmi o listă cu procesele ce se dezbat în acea zi, care va fi afișată pe portalul instanței și la ușa sălii de ședință cu cel puțin o oră înainte de începerea acesteia. Lista va cuprinde și intervalele orare orientative fixate pentru strigarea cauzelor. Dispozițiile
art. 220
 sunt aplicabile.
(2)

Procesele declarate urgente, cele rămase în divergență și cele care au primit termen în continuare se vor dezbate înaintea celorlalte.
(3)

Procesele în care partea sau părțile sunt reprezentate ori asistate de avocat, respectiv consilier juridic se vor dezbate cu prioritate.
(4)

La cererea părții interesate, pentru motive temeinice, judecătorul poate schimba ordinea de pe listă.


COD PR CIVILA (R) 01/07/2010
Articolul 216

Atribuțiile președintelui completului de judecată
(1)

Președintele completului conduce ședința de judecată. El deschide, suspendă și ridică ședința.
(2)

Președintele dă cuvântul mai întâi reclamantului, apoi pârâtului, precum și celorlalte părți din proces, în funcție de poziția lor procesuală. Reprezentantul Ministerului Public va vorbi cel din urmă, în afară de cazul când a pornit acțiunea. Altor persoane sau organe care participă la proces li se va da cuvântul în limita drepturilor pe care le au în proces.
(3)

În cazul în care este necesar, președintele poate da cuvântul părților și celorlalți participanți, în aceeași ordine, de mai multe ori.
(4)

Președintele poate să limiteze în timp intervenția fiecărei părți. În acest caz, el trebuie să pună în vedere părții, înainte de a-i da cuvântul, timpul pe care îl are la dispoziție.
(5)

Judecătorii sau părțile pot pune întrebări celorlalți participanți la proces numai prin mijlocirea președintelui, care poate însă încuviința ca aceștia să pună întrebările direct. Ordinea în care se pun întrebările se stabilește de către președinte.


COD PR CIVILA (R) 01/07/2010
Articolul 217

Poliția ședinței de judecată
(1)

Președintele completului de judecată exercită poliția ședinței, putând lua măsuri pentru păstrarea ordinii și a bunei-cuviințe, precum și a solemnității ședinței de judecată.
(2)

Dacă nu mai este loc în sala de ședință, președintele le poate cere celor care ar veni mai târziu sau care depășesc numărul locurilor existente să părăsească sala.
(3)

Nimeni nu poate fi lăsat să intre cu arme în sala de ședință, cu excepția cazului în care le poartă în exercitarea serviciului pe care îl îndeplinește în fața instanței.
(4)

Persoanele care iau parte la ședință sunt obligate să aibă o purtare și o ținută cuviincioase.
(5)

Cei care se adresează instanței în ședință publică trebuie să stea în picioare, însă președintele poate încuviința, atunci când apreciază că este necesar, excepții de la această îndatorire.
(6)

Președintele atrage atenția părții sau oricărei alte persoane care tulbură ședința ori nesocotește măsurile luate să respecte ordinea și buna-cuviință, iar în caz de nevoie dispune îndepărtarea ei.
(7)

Pot fi, de asemenea, îndepărtați din sală minorii, precum și persoanele care s-ar înfățișa într-o ținută necuviincioasă.
(8)

Dacă înainte de închiderea dezbaterilor una dintre părți a fost îndepărtată din sală, aceasta va fi chemată în sală pentru a i se pune în vedere actele esențiale efectuate în lipsa ei. Aceste dispoziții nu se aplică în cazul în care partea îndepărtată este asistată de un apărător care a rămas în sală.
(9)

Când cel care tulbură liniștea ședinței este însuși apărătorul părții, președintele îl va chema la ordine și, dacă, din cauza atitudinii lui, continuarea dezbaterilor nu mai este cu putință, procesul se va amâna, aplicându-se amenda judiciară prevăzută la
art. 187 alin. (1) pct. 2
, iar cheltuielile ocazionate de amânare vor fi trecute în sarcina sa, prin încheiere executorie, dispozițiile
art. 191
 fiind aplicabile.


COD PR CIVILA (R) 01/07/2010
Articolul 218

Infracțiuni de audiență
(1)

Dacă în cursul ședinței se săvârșește o infracțiune, președintele o constată și îl identifică pe făptuitor. Procesul-verbal întocmit se trimite procurorului.
(2)

Instanța poate, în condițiile legii penale, să dispună și reținerea făptuitorului.


COD PR CIVILA (R) 01/07/2010
Articolul 219

Verificări privind prezentarea părților
(1)

Instanța verifică identitatea părților, iar dacă ele sunt reprezentate ori asistate, verifică și împuternicirea sau calitatea celor care le reprezintă ori le asistă.
(2)

În cazul în care părțile nu răspund la apel, instanța va verifica dacă procedura de citare a fost îndeplinită și, după caz, va proceda, în condițiile legii, la amânarea, suspendarea ori la judecarea procesului.